Nastavljeno testiranje Oksfordove vakcine - BIGportal.ba\n13 Septembra, 2020 13 Septembra, 2020 0306\nNakon što je u srijedu farmaceutska kompanija AstraZeneca objavila da privremeno zaustavlja klinička ispitivanja vakcine protiv infekcije Kovid19, koju razvijaju u saradnji s Unvierzitetom Oksford zbog bolesti jednog od dobrovoljaca, sa Univerziteta javljaju da se testiranje nastavlja.\n“Završen je postupak nezavisnog pregleda i, prateći preporuke odbora za pregled i britanskog regulatora MHRA, ispitivanja će ponovno započeti na svim kliničkim mjestima u cijeloj zemlji”, navodi se u saopštenju koje prenose britanski mediji.\nGlobalno, oko 18.000 dobrovoljaca primilo je studijske vakcine kao dio ispitivanja, a vakcina – koja je razvijena zajedno s američkim farmaceutskim divom AstraZenecom – napravljena je od oslabljene verzije virusa prehlade koja zaražava čimpanze.\nOvo je bila druga pauza u testiranju oksforde vakcine protiv virusa korona, a to se rutinski događa u toku velikih kliničkih studija u slučaju kada ispitanik-volonter završi u bolnici, a da razlog obolijevanja nije odmah jasan.\nPodsjetimo, američka farmaceutska kompanija jedna je od devet kompanija čije su vakcine-kandidati trenutno u završnoj fazi ispitivanja.\nTreća faza ispitivanja započela je 31. avgusta i provodi se na oko 30 hiljada ispitanika u SAD, Brazilu, Velikoj Britaniji i Južnoafričkoj republici. Radi se o fazi kliničkog ispitivanja vakcine, koja se inače provodi na hiljadama ispitanika i traje po nekoliko godina.\nRanije je objavljeno da je ova vakcina uspješno prošla prvu i drugu fazu kliničkog ispitivanja te se očekivalo da će biti među prvim vakcinama koje bi se mogle naći na tržištu, a da su pritom prošle sve potrebne faze kliničkih ispitivanja.\nNaime, ranija istraživanja u koja je bilo uključeno oko 1.000 dobrovoljaca pokazala su da je vakcina sigurna i da stvara imunitet.\nU oksfordsku vakcinu polažu se velike nade, pa je Evropska unija već osigurala pravo na kupovinu do 400 miliona doza u slučaju njegova odobrenja.\nKon: Postoji rizik unošenja virusa, posebno od onih koji dolaze sa odmora\nEksplodirao džip u Beogradu, objavljen snimak sa mjesta događaja


Velika neizvesnost na izborima u Britaniji\nBritanci danas glasaju na opštim izborima za koje se očekuje da će biti najneizvesniji u proteklih nekoliko decenija. Lideri tri najvažnije stranke glasali su rano jutros. Gradonačelnik Londona, Boris Džonson, predvideo je ogroman odziv birača nakon što je nekoliko biračkih mesta prijavilo izlazak birača u ranim jutarnjim satima kakav nije vidjen godinama.\nPrema istraživanjima javnog mnjenja, favorit na izborima je opoziciona Konzervativna stranka koju predvodi Dejvid Kameron, ali se veruje da neće osvojiti dovoljnu podršku za apsolutnu većinu u parlamentu. Pobeda Konzervativne partije označila bi kraj 13-godišnje vladavine laburista i poraz premijera i lidera te stranke Gordona Brauna.\nIzbornu trku iskomplikovao je veliki rast podrške Liberalno-demokratskoj stranci, koju predvodi harizmatični Nik Kleg. Kleg, koji je bio relativno nepoznat pre izbora, stekao je veliki broj pristalica posle prve televizijske debate predsedničkih kandidata koja je ikada održana u Britaniji.\nPobednik izbora moraće da predvodi zemlju u fazi oporavka od globalne ekonomske krize, i osmisli plan za smanjenje rekordnog deficita od 236 milijardi dolara. Većina lidera laburista i konzervativaca tvrde da će glasovi za Liberalne demokrate samo otežati formiranje vlade, što je proces koji treba efikasno obaviti radi ekonomskog oporavka.\nUoči izbora u Britaniji: 3 partije izjednačene


Press Online :: Društvo :: Ministri: Izgradnja u Kovinu eventualno za godinu dana\nMinistri: Izgradnja u Kovinu eventualno za godinu dana\nPočetak izgradnje termoelektrane u Kovinu mogao bi da se očekuje za godinu dana ukoliko se na najbrži način ree pravni problemi oko istražnih prava, rekli su danas nakon sastanka u Vladi Srbije ministri energetike i prirodnih resursa Zorana Mihajlović i Milan Bačević.\nBačević je rekao da su na današnjem sastanku izrazili želju da se krene u završetak izrade projektne dokumentacije za eventualnu izgradnju dva termo bloka od po 350 megavata na ugljenom polju Kovin.\nMeđutim, Bačević je ocenio da u tom slučaju postoji pravni problem oko istražnih prava koji će u najskorije vreme morati da bude rešen, a koji je ostavila prethodna vlast.\n"Tu postoji jedan pravni problem koji ćemo u najskorije vreme morati da razrešimo, a tiče se izdavanja istražnih prava dvema kompanijama na istom istražnom polju koja se razlikuje samo u jednoj istražnoj tački", rekao je Bačević.\n"Zatražili smo jedan razuman vremenski rok koji nismo baš detaljno precizirali, jer ne znamo kolika je dubina problema, a u još nečem što je u obligacione odnose dovelo ove dve kompanije i kinesku i NIS", , kazao je Bačević.\nOn je kazao da je na "drugoj strani jedna kompanija koja ima nekakve pravne nedostatke u sprovedenim poslovima", ali da su oni rezultovali odbranjenim elaboratom o rezervama.\n"Tako da je to jedna neprijatna situacija iz koje ćemo zajedno...\nmorati da izađemo", rekao je Bačević.\n"Ovo je bio preliminarni sastanak i nismo govorili o detaljima... oni imaju istražno pravo, ali o samim detaljima i vremenskim rokovima kada bi takva termoelektrama trebalo da bude izgrađena nismo govorili", kazala je Mihajlović.\nOna je dodala da ta dva ministarstva moraju da rešavaju probleme koje je prethodn vlast ostavila.\n"Mi ćemo zajedno pokušati da rešimo problem oko istražnih prava i nekoga ko već ima odbranjen elaborat o rezervama, pa ćemo nakon toga zajedno izaći u javnost da o tome pričamo", rekla je Mihajlović.\nU blizini Kovina mogao bi da bude izgrađen novi rudnik uglja i termoelektrana jačine 600 megavata koji bi mogli da pokriju trećinu potreba Vojvodine u električnoj energiji.


Veselinović: Hitno smanjiti cene goriva i komunalnih usluga i ukinuti parafiskalne namete – Gerila\nGerila > Korona > Veselinović: Hitno smanjiti cene goriva i komunalnih usluga i ukinuti parafiskalne namete\nobjavljeno na Apr. 21, 2020 u 3:48 pm\nPokret za preokret traži od Vlade Republike Srbije da hitno smanji cene goriva ispod jednog evra po litru, a od lokalnih samouprava da preispitaju i hitno smanje cene komunalnih usluga.\nU ceni od 142 dinara za litru dizela država uzima 81 dinara, što je 58 posto, dok su komunalne usluge preopterećene nepotrebnim troškovima i stranačkim kadrovima, navodi se u saopštenju Pokreta za preokret i dodaje da se takođe traži i ukidanje parafiskalnih nameta.\n“Cene barela nafte pala je na 13 dolara, a u ceni goriva u Srbiji to se ne vidi i ona je među najvećima u svetu. Osnovni razlog je u fiksnom delu akcize koji je odredila država i to više ne može da opstane. Ovako osiromašeni građani i privreda ne mogu da plaćaju takve cene. Pogotovu poljoprivrednici”, ističe Jano Veselinović, predsednik Pokreta za preokret.\nVeselinović dodaje da je hitno potrebno preispitati i cene komunalnih usluga, i ne samo onih koje su vezane za cenu energenata, kao što su cene grejanja, gde ta javna preduzeća ostvaruju ekstra profit na štetu građana.\n“U situaciji kada su mnogi građani ostali bez posla ili su im plate smanjene oni ne mogu više da plaćaju preskupe komunalije, koje nemaju nikakve veze sa tržišnim cenama. Ne mogu više da u ceni komunalnih usluga plaćaju naduvane cene energenata, nemar, nameštene tendere i botove. Tome je jednostavno došao kraj”, ističe Veselinović.\nPokret za preokret, usled nadolazeće ekonomske krize, traži preispitivanje i ukidanje parafiskalnih, neporeskih, nameta privredi i građanima, kojih je u Srbiji preko 230, a u šta se ubrajaju razne takse, naknade i članarine.


USPEŠNO ZAVRŠENA TREĆA REGIONALNA KONFERENCIJA „MOVE.LINK.ENGAGE – RETHINKING EUROPE AND WESTERN BALKANS“ - Move.Link.Engage Conference 2021\nCilj konferencije bio je da promoviše i ohrabri regionalni pristup rešavanju zajedničkih problema i bolju saradnju između građana i organizacija civilnog društva u procesu evropskih integracija. Na svečanom otvaranju Konferencije, Vesna Đukić, generalna direktorka Beogradske otvorene škole istakla je: „Budućnost Zapadnog Balkana je vezana za Evropsku uniju i mi smatramo ovaj region ravnopravnim učesnikom u svim dijalozima i debatama koje se vode i koje će se voditi u vezi sa njenom ali i našom budućnošću. Svi izazovi sa kojima se danas susreće Evropska unija tiču se svih nas koji nismo deo EU, ali želimo da nas o ovim izazovima konsultuju, da ih zajedno promišljamo, da se o mogućim rešenjima slažemo ili ne slažemo ali da smo priznati i prepoznati kao ravnopravni učesnici u dijalogu.“\nVršilac dužnosti direktora vladine Kancelarije za saradnju sa civilnim društvom, Žarko Stepanović, rekao je da je ova konferencija pokazatelj koliko je važna saradnja civilnog i državnog sektora. „Uveren sam da će ova konferencija pokazati da civilno društvo u regionu ima značajan potencijal i da može uticati na kreiranje zajedničke evropske budućnosti“, istakao je Stepanović.\nNa završnoj sesiji u okviru konferencije učesnici su dodali da glavni akteri u regionu Zapadnog Balkana, uključujući i civilno društvo, moraju zajedno da rade na stvaranju prostora za razgovor o fundamentalnim vrednostima poput integriteta, solidarnosti i različitosti u okviru procesa proširenja EU. Okupljene organizacije civilnog društva složile su se u konstataciji da bez snažnih institucija i zajedničkih vrednosti nema napretka u procesu evropskih integracija i istakle da proces evropskih integracija mora biti utemeljen na učešću građana u kreiranju javnih politika, transparentnosti i odgovornosti javnih vlasti.


Web stranica Vlade TK - Ministarstvo industrije, energetike i rudarstva o štrajku radnika Tuzla-Kvarc\nOvom je prilikom istaknuto da je resorno ministarstvo, nastavljajući kontinuitet dobrih namjera Vlade TK da riješi problem Tuzla-Kvarca, u posljednjih 15 dana više puta kontaktiralo predstavnike Sindikata kao i Uprave. Ministar Mićanović je također istaknuo da, kada su pitanju navodi Sindikata o „oduzimanju koncesije", privredno društvo Tuzla-Kvarc od 2010. godine ne posjeduje ugovor o koncesiji. „Bila je pokrenuta procedura. Međutim, firma kojoj dodjeljujete javno dobro, mora biti društveno odgovorna. Ukoliko ona ima podignutu optužnicu na ime direktora i firme, onda se morate zapitati da li je javni interes dodijeliti takvoj firmi koncesiju", rekao je ovom prilikom ministar.\nInteres koji Vlada TK stavlja kao prioritet jeste da radnici rade, naglašeno je ovom prilikom, ali uz zakonske okvire.\n„Upoznati ste da smo u prethodnoj godini potpisali Protokol o dugovanju 122.000 KM, na osnovu koncesija koje je dugovao Tuzla-Kvarc, u 24 jednake rate. Tuzla-Kvarc je uplatio dvije rate redovno a 2. i 3. preko Master- servisa, što nije dozvoljeno jer se javni prihodi ne mogu plaćati cesijama. Tuzla-Kvarc ni taj Protokol, koji je čin dobre volje Vlade TK, nije ispoštovao. Očekivali smo da se Tuzla-Kvarc dovede u zakonske okvire, odnosno da se odblokira barem jedan račun preko kojeg bi firma mogla funkcionisati i raditi, međutim, do dana današnjeg to nije učinjeno."\nPrema Zakonu o koncesijama, pojasnio je ministar Mićanović, kada dođe do potpisivanja ugovora, koncesionar mora obezbijediti bankovnu garanciju a Tuzla-Kvarc sa svojim blokiranim računima to nije u mogućnosti.\nMinistar Mićanović još jednom je zamolio radnike Tuzla-Kvarca da razmisle i povuku svoju odluku o štrajku glađu jer ne želi da dovedu u pitanje svoje zdravlje zbog stvari koje treba da riješi Uprava. „Ovo je problem koji se ne može riješiti uslovljavanjem Ministarstva i Vlade da učine nešto što je mimo propisa i pravila kao i Zakona o koncesijama koji ne dozvoljava potpisivanje ugovora o koncesiji u privrednim društvima koja ne mogu osigurati bankovnu garanciju", istaknuo je ovom prilikom resorni ministar Mićanović.


Dan svečanog otvaranja Evropske konferencije studenata tehnike\nDan svečanog otvaranja Evropske konferencije studenata tehnike – Personal magazin\nOd 14. do 22. aprila 2011, u Beogradu i Srbiji se održava 29. Evropska konferencija studenata tehnike, u organizaciji lokalne BEST grupe Beograd. Tokom devet dana trajanja ove Konferencije, u…\nOd 14. do 22. aprila 2011, u Beogradu i Srbiji se održava 29. Evropska konferencija studenata tehnike, u organizaciji lokalne BEST grupe Beograd. Tokom devet dana trajanja ove Konferencije, u Srbiji će se okupiti preko 300 delegata – studenata tehnike, tehnologije i prirodnih nauka, sa 93 uglednih univerziteta iz 31 evropskih zemalja – kako bi zajedno diskutovali i donosili odluke koje se tiču budućnosti ove studentske mreže.\nNajvažniji deo događaja je Dan svečanog otvaranja koji će se održati 15.aprila u Domu omladine i Studentskom kulturnom centru u Beogradu sa početkom u 9 časova. Uz delegate i organizatore, njemu će prisustvovati predstavnici državnih institucija, Univerziteta u Beogradu i visokog rukovodstva značajnih međunarodnih i domaćih kompanija, partnera projekta – Procter & Gamble, Veolia Waters S&T, Continental, Vestas, Thales, Whirlpool, Ericsson KTH Royal Institute of Technology i Deutsche Bahn.\nPored govora visokih zvanica, celodnevno otvaranje obuhvata prezentacije kompanija, internacionalni sajam poslova i praksi za prisutne delegate i studentei i diplomce tehničkih fakulteta cele Srbije, kao i studije slučaja na preko 10 tema iz savremene inženjerske prakse. Studenti i diplomci tehničko-tehnološki ili prirodno-matematički fakulteta Univerziteta u Srbiji koji traže posao ili praksu imaju mogućnost da se prijave za učešće u Danu svečanog otvaranja 29. Evropske konferencije studenata tehnike i budu jedan od 30 lokalnih učesnika, koji će imati jedinstvenu priliku da se lično predstave i apliciraju za neki od programa multinacionalnih kompanija koji će biti u ponudi.\nŽurka dobrodošlice povodom otvaranja 29. Evropske konferencije studenata tehnike će se održati 14. aprila u Studentskom kulturnom centru sa početkom u 22 sata. Nazvana “Eurotrip”, predstavljaće svojevrsno muzičko putovanje kroz zemlje i kulture učesnika Konferencije iz cele Evrope. Žurka je otvorenog karaktera, a specijalan gost biće popularni srpski izvođač SevdahBABY i Djixx, koji će održati živi nastup. Promocije događaja vršiće se po tehničko-tehnooškim i prirodno-matematičkim fakultetima i studentskim domovima od 6. do 8. aprila. Preostalih šest dana Konferencije će biti posvećeno plenarnim sesijama tokom kojih će učesnici evaluirati kvalitet realizovanih projekata i raditi na unapređivanju prilika za stručno i komplementarno usavršavanje studenata tehnike širom Evrope.\nZnačaj 29. Evropske konferencije studenata tehnike prepoznali su i podržali Ministarstvo omladine i sporta Republike Srbije, Ministarstvo prosvete i Univerzitet u Beogradu.\nDan svečanog otvaranja Evropske konferencije studenata tehnike was last modified: April 15th, 2011 by Redakcija\nBESTEurotripEvropska konferencijaTehnički fakultet


Srpske rukometašice osvojile turnir Ruka prijateljstva u Makedoniji - SportJunior\nSrpske rukometašice osvojile turnir Ruka prijateljstva u Makedoniji\n26. decembra 2018. Anđela Stošić\trukomet\nMlade rukometašice iz Srbije, generacije 2002/03, selekcije Centralne Srbije i Beograda, igrale su na turniru „Ruka prijateljstva” u Skoplju. Pored naših ekipa, učestvovale su i ekipe DSU Akademije i ŽRK Trebjesa iz Nikšića. Katarina Mitrović, golman šampionske ekipe, ponela je titulu najbolje na ovom turniru, a najbolji strelac je rukometašica Centralne Srbije, Aleksandra Krstić.\nReprezentacija Beograda ostvarila je dve pobede i jedan poraz što je bilo dovoljno za trijumf na turniru, dok su rukometašice Centralne Srbije imale po jednu pobedu, poraz i remi, pa je drugo mesto na postolju bilo rezervisano za srpsku selekciju. Treće su bile rukometašice Trebjese iz Nikšića, dok je DSU Akademija Skoplje zauzela četvrto mesto.\nDSU Akademija Skoplje : ŽRK Trebjesa Nikšić 32:30\nReprezentacija Beorgada : Reprezentacije Centralne Srbije 20:16\nReprezentacija Beograda : ŽRK Trebjesa Nikšić 25:24\nDSU Akademija Skoplje : Reprezentacija Centralne Srbije 15:27\nŽRK Trebjesa Nikšić : Reprezentacija Centralne Srbije 25:25\nReprezentacija Beograda : DSU Akademija Skoplje 25:21\n← Vaterpolisti Vojvodine pomažu socijalno ugroženoj deci\nOdbojkaši Vojvodine najbolji u pokrajini →\nPočinje borba orlića na EP\n16. juna 2017. 16. juna 2017. Anđela Stošić\nRukometašice na dvodnevnim pripremama\n30. aprila 2017. Anđela Stošić


Ministarstvo državne uprave i lokalne samouprave pokreće akciju: OVDE JE DOBRA UPRAVA! – In Medija\nMinistarstvo državne uprave i lokalne samouprave pokreće akciju: OVDE JE DOBRA UPRAVA!\nMinistarstvo državne uprave i lokalne samouprave republike Srbije pokrenulo je kampanju podrške lokalnim samoupravama u susret primeni Zakona o opštem upravnom postupku, koji startuje 8. juna 2016. godine.\nSa ovim Zakonom, MDULS osigurava potpuno nov način odnosa uprave prema građanima jer od tog datuma celokupna uprava mora da razmenjuje podatke iz službene evidencije ne tražeći više te podatke od građana.\nMinistarstvo državne uprave i lokalne samouprave će obići sve lokalne samouprave proveravajući njihovu spremnost i pružajući im neophodnu podršku, a one koje su već uradile određene korake biće označene sloganom “Ovde je dobra uprava”.


Pravila o zaštiti privatnosti – ART Garden Towers Prague, zvanični veb sajt | Apartmani u Pragu\nOva Izjava o zaštiti privatnosti se odnosi na veb sajt goldpraha.com koji je u vlasništvu i kojim upravlja objekat ART Garden Towers Prague. Izjava o zaštiti privatnosti opisuje način na koji prikupljamo i koristimo lične podatke koje unesete na našem veb sajtu: goldpraha.com. Takođe objašnjava opcije koje su vam dostupne u pogledu naše upotrebe vaših ličnih podataka i kako možete da pristupite tim podacima i da ih ažurirate.\nUkoliko ne želite da dozvolite obradu podataka kao što je opisano u stavkama C-F, a nije vam direktno dostupna ova opcija (na primer, u podešavanjima naloga), kontaktirajte objekat na alex.608138555@gmail.com .\nOslanjamo se na to da ćete se pobrinuti da svi vaši lični podaci budu potpuni, tačni i aktuelni. Molimo vas da nas što pre obavestite o bilo kakvim promenama ili greškama u vezi sa vašim ličnim podacima na alex.608138555@gmail.com . Vaš zahtev ćemo obraditi u skladu sa važećim zakonom.\nUkoliko imate pitanja ili nedoumice u vezi sa načinom na koji obrađujemo vaše lične podatke, ili ako želite da primenite svoja prava u skladu sa ovim obaveštenjem, možete slobodno da nas kontaktirate na alex.608138555@gmail.com . Takođe, svoja pitanja i nedoumice možete da uputite lokalnim organima za zaštitu podataka.


Britanski premijer Boris Džonson govori u parlamentu, 10. septembar 2019.\n"Imaćemo sporazum i radićemo veoma naporno da ga dobijemo. Juče sam u Irskoj razgovarao sa našim irskim prijateljima o tome, a ići ćemo u Brisel i razgovarati sa nekim drugim evropskim prijestonicama", rekao je Džonson i ponovo upozorio da će Britanija izaći iz EU bez dogovora, ako to bude apsolutno neophodno.\nDžonson je pretrpeo tri poraza u parlamentu kada je reč o planovima vlade za Bregzit, pre nego što je rano ujutro u utorak počela kontroverzna petonedeljna suspenzija.\nU Donjem domu parlamenta su zbog suspenzije protestovali opozicioni poslanici koji su uzvikivali "Sram vas bilo" i nosili transparente na kojima je pisalo "Ućutkani".\nSpiker Donjeg doma parlamenta Džon Berkou, koji je najavio da će podneti ostavku, kritikovao je suspenziju parlamenta, uz ocenu da to nije "standardna ili normalna procedura".\nBritanski premijer izjavio je u ponedeljak da neće tražiti odlaganje Bregzita, nekoliko sati pošto je na snagu stupio zakon kojim se od njega zahteva da odloži izlazak Britanije iz Evropske unije do 2020, ako ne bude uspeo da sa Briselom postigne sporazum o "razvodu".


Srbi ponovo pozvani u institucije\nVlada Kosova je pozvala političke predstavnike kosovskih Srba da učestvuju u političkom procesu na Kosovu.\nPortparol kosovske Vlade Daut Dauti kaže kako Vlada konstantno poziva Srbe da se uključe u rad institucija i proces decentralizacije, s ciljem da se omogući njihovo učešće na lokalnom nivou:\n“To je je još jedan poziv Vlade Kosova upućen Srbima, kao što smo i ranije poslali nekoliko poziva. Vlada je veoma zainteresovana da uključi sve narode u politicki proces, narocito manjine. A posebno Srbe, da učestvuju u lokalnoj vlasti.”\nNa dnevnom redu sutrašnje sednice Vlade Kosova treba da bude plan za decentralizaciju i najavljene izmene tog dokumenta. Uoči te sednice, ministar za lokalnu upravu u Vladi Kosova Ljutfi Haziri nedavno je razgovarao sa liderom “Srpske liste za Kosovo i Metohiju” Oliverom Ivanovićem”. Haziri je izjavio kako je Ivanovića informisao o promenama koje je Vlada Kosova unela u projekat za decentralizaciju vlasti, prenevši stav da je za uspeh tog procesa neophodna podrška lokalnog stanovništva u predviđenim pilot-opštinama.\nPrema rečima Dauta Dautija, od Srba zavisi dali će učestvovati ili ne:\n“Sada sve zavisi od njih hoće li se oni uključiti ili ne. Imajući ovo u obzir, gospodin Haziri i ostali ministri tokom današnjeg i sutrašnjeg dana razgovaraju sa Srbima, kako bi im pokazali da smo mi veoma zainteresovani za njihovo učešće u pilot-projektima.”\nKosovski Srbi ne učestvuju u procesu decentralizacije, zahtevajući da se jasno utvrde granice, ovlašćenja novih opština, te da pilot-projekti za formiranje novih opština obuhvate i ostala sela u okruženju, koja su nastanjena Srbima. Iako predstavnici Srba kažu da je njihovo učešće važno, oni istovremeno ističu da odluku treba da donese zvanični Beograd.\nOliver Ivanović ističe kako je, nakon najave da će se u plan za decentralizaciju uneti promene, neophodno da sve strane konstruktivno priđu tom pitanju, s ciljem da taj proces bude u funkciji poboljšanja životnih uslova svih građana:\n“Bez učešća svih etničkih zajednica i svih zainteresovanih strana, taj plan ne bi mogao da bude dobar i uspešan. Teško je reći šta se može očekivati, mi treba da počnemo jednostavno od početka da vidimo gde smo zapeli i da kreneno ispočetka.”\nGlavna izmena u planu za decentralizaciju vlasti odnosi se na broj katastarskih zona. To podrazumeva da će jedna pilot-opština obuhvatiti jedno ili više okolnih sela ili naselja, što je u skladu sa administrativnom Uredbom UNMIK-a. Broj od pet novih opština ostaće isti. Tako će se planom, prema rečima zvaničnika Vlade, sačuvati princip multietničnosti.\nDaut Dauti ocenjuje da je vladin program najbolji način da Srbi dobiju učešće u lokalnoj vlasti:\n“Recimo, pilot-projekat u Gračanici zavisi od njih, da li oni imaju želju da se uključe, onda će sve biti u redu. Mi smo čak i promenili u nekom smislu prvu varijantu programa. Ali, mi ne vidimo da su Srbi ozbiljni i zainteresovani za ove projekte.”


Darovi za prvorođenu bebu na Bogojavljenje - Blace Info Press\nAutor: Gorica Šegović · Objavljeno: 19. januara 2021. · Updated 19. januara 2021.\n–Zbog epidemiološke situacije plivanje za Časni krst na Rastovničkom jezeru, nije organizovano, pa je Grad Prokuplje, zajedno sa crkvom Svetog Prokopija i udruženjem „Bog se javi“ darivao prvorođenu bebu na Bogojavljanje. Odlučili smo se za kolica, jer znamo da ih porodica dečaka još nije kupila. Drago mi je da sam ove godine, evo već drugi put ovim lepim povodom u porodilištu. Bili smo ovde i 2. januara, kada smo novčano nagradili provorođenu bebu u 2021. godini, istakao je gradonačelnik Prokuplja Milan Aranđelović.Starešina prokupačke crkve, otac Nikola Ilić svim pravoslavnim vernicima ovom prilikom je čestitao praznik Bogojavljenje i poželeo da u narednim godinama na ovaj dan bude više beba, ali i da se epidemiološka situacija smiri, kako bi se i plivanje za Časni krst, koje se organizuje od 2013. godine, održavalo.\nSledeća vest U renoviranom objektu farme koka Poljoprivredne škole “Radoš Jovanović Selja” novo jato mladih koka nosilja\nPredhodna vest Aktivisti Sns u Blacu paketićima obradovali decu sa posebnim potrebama


Lalatović: "Visok presing doveo do pobede" - Sportske.net\nLalatović: "Visok presing doveo do pobede"\nTrener fudbalera Crvene Zvezde Lalatović rekao je da je prvih 35 minuta iz današnjeg meča sa Radom model kako njegova ekipa treba da igra.\n"Ušli smo u utakmicu fenomenalno, 35 minuta smo igrali visok presing, ono što sam tražio od svojih igrača od kad sam došao ovde. Ovo je model kako treba da igra Crvena zvezda, tih prvih 35 minuta. Kada dajemo golove na vreme nema problema za nas", rekao je Lalatović novinarima.\nCrvena zvezda je pobedila danas na Vračaru ekipu Rada sa 2:1 u 11. kolu Super lige Srbije. Crveno-beli su trenutno prvi na tabeli sa 26 bodova.\n"Danas je na mojim igračima bio ogroman pritisak. Lepo je biti bar šest sati prvi, do devet sati večeras jer danas igraju Vojvodina i Partizan, u najgoru ruku bićemo drugi gde će nam prvi bežati dva boda. Mislim da smo danas zasluženo pobedili i da će moji igrači uživati da budu prvi bar tih šest sati", kazao je Lalatović.\nNa pitanje novinara zašto Luka Jović nije bio u konkurenciji za tim, Lalatović je odgovorio: "Neka se malo odmori".\nTrener Rada Milan Milanović je i pored poraza bio zadovoljan igrom svoje ekipe.\n"Imali smo veliku želji i zadovoljan sam igrom. Počeli smo hrabro, ozanzivno i to nas je koštalo dva brzo primljena gola... Doživeli smo i to da Zvezda i Partizan čuvaju rezultat protiv Rada, ova ekipa definiostivno ima perspektivu", rekao je Milanović.\nRad je ranije ove nedelje igrao već sa Zvezdom, kada je sa 1:0 pobedio u osmini finala Kupa Srbije, a Milanović je istakao da je njegova ekipa time ispunila cilj.\n"U Kupu smo ispunili cilj, prošli smo dalje, a u prvenstvu ima vremena da se ispravi. Poželeo bih igračima da ovako igraju svaku utakmicu, a ja sam ubedjen da oni to mogu i na taj način ćemo imati rezultate", dodao je Milanović.


CynkoMet - Prikolice za rasturanje stajnjaka Archives - AgroCesla\nProizvodjac: CynkoMet - Prikolice za rasturanje stajnjaka\nN-221/3-4 – 11T Nosivosti\nKATALOG Tandemski posipač N-221 je mašina koju poljoprivrednici najčešće biraju i koja tokom rada ceni visoke performanse. Konstrukcija je toplo pocinkovana, a pod je ravan i debljine 3 mm, što garantuje pouzdanost i izdržljivost za dugogodišnju upotrebu. Za proizvodnju delova transportera i adaptera primenjen je samo visokokvalitetni čelik, što garantuje najviši kvalitet i odsustvo kvarova. […]\nN-221/3-3 – 9T Nosivosti\nKATALOG Konstrukcija N-221 je toplo pocinčana, a pod je debeo 3 mm, što garantuje pouzdanost i izdržljivost za dugogodišnju upotrebu. Za proizvodnju delova transportera i adaptera primenjen je samo visokokvalitetni čelik, što garantuje najviši kvalitet i odsustvo kvarova. Mašina je namenjena svim farmama koje traže proverene, efikasne i izdržljive mašine. Tandemska suspenzija se preporučuje svuda gde je […]\nN-233/5 – 6T Nosivosti\nKATALOG Jednoosovinski posipač stajnjaka, treseta i komposta N-233 najčešći je izbor manjih farmi koje traže mašine sa najboljim odnosom cene i kvaliteta. Vruće pocinkovana konstrukcija i trapezoidni pod debljine 2,5 mm ili ravni pod debljine 3 mm garantuju pouzdanost i izdržljivost za dugogodišnju upotrebu. Za proizvodnju delova transportera i adaptera primenjen je samo visokokvalitetni čelik, […]


Dan Bosne i Hercegovine na Expo 2020 Dubai – Expo 2020 Bosna i Herzegovina\nDan Bosne i Hercegovine na Expo 2020 Dubai\nNovosti November 18, 2021\nNacionalni dan Bosne i Hercegovine na Expo 2020 Dubai je planiran za subotu 18. decembra 2021. godine. Ovaj dan predstavlja centralni događaj promocije svake zemlje i podrazumijeva zvaničnu ceremoniju i kulturno-umjetnički program, a sastavni dio Nacionalnog dana je bilateralni sastanak delegacije Bosne i Hercegovine s predstavnicima Ujedinjenih Arapskih Emirata, kao i zvanična večera sa domaćinima, te konferencija za medije.\nKako bi maksimizirali učešće na Expo 2020 Dubai u smislu kreiranja dodatnih prilika za predstavljanje ključnih industrija i kompanija iz Bosne i Hercegovine planirana je organizacija Country Business Briefing-a.\nOvaj događaj omogućava najvišim državnim zvaničnicima i ekspertima iz ključnih industrija Bosne i Hercegovine da predstave poslovne prilike i povežu se s globalnim investitorima i donosiocima odluka.\nOrganizacijski odbor zadužen za organizciju učešća Bosne i Hercegovine na Expo 2020 Dubai je trenutno u procesu kreiranja velikog broja poslovnih prilika za privrednike što podrazumijeva organizaciju sastanaka, prezentacija i učešća na forumima s predstavnicima kompanija i investitorima iz Malezije, Austrije, Švicarske i mnogih drugih zemalja.


Kako se identifikuju oni koji pate od depresije i posttraumatskog stresa?\nProcenjuje se da je oko 150 hiljada američkih vojnika u Iraku i oko 25 hiljada u Avganistanu. Kao i vojnici u ranijim ratovima, znatan broj se vraća kući sa emocionalnim ožiljcima iz borbi. Kako se identifikuju oni koji pate od depresije, anksioznosti i posttraumatskog stresa.\nDobrodošlica za američke vojnike ne bi mogla da bude toplija. Oni se vraćaju u naručje svojih voljenih i strah i uznemirenost kojesu osećali u borbi izgledaju daleko – barem privremeno. Medjutim, studija objavljena u časopisu američkog Medicinskog udruženja pokazuje da se problemi pojavljuju tri do šest meseci nakon povratka kući.\nStudiju su sproveli Čarls Miliken i njegove kolege iz Vojnog istraživačkog instituta «Volter Rid» u Vašingtonu.\n«Stvari se dešavaju brzo u uslovima borbi. Ali kada vojnici provedu neko vreme kod kuće i imaju vremena da razmišljaju o onome kroz šta su prošli, tada neki od ovih problema počnu da ih opterećuju», kaže doktor Miliken.\nTom Vilijams je penzionisani vojnik. On je bio u sastavu sanitetskih jedinica u Iraku i Avganistanu.\n«Proveo sam prvih šest meseci po povratku gledajući u zemlju, kako bih bio siguran da mi noge nisu raznete u eksploziji», kaže on.\nAmerički vojnici koji se vraćaju iz Iraka i Avganistana, redovno se podvrgavaju zdravstvenim pregledima koji obuhvataju i proveru mogućih emocionalnih i psiholoških smetnji. Vojni istraživači su proučavali efektivnost početne procene i dodatno ispitivanje i mentalni trening uradjen nekoliko meseci kasnije. Miliken kaže da je studija pomogla da se ustanovi stanje kod većeg broja vojnika.\n«Trideset dana nakon prvog ispitivanja veliki broj vojnika ušao je u sistem mentalne zdravstvene zaštite. Nešto u vezi sa pregledima i treninzima je zapravo ohrabrilo vojnike da zatraže negu», kaže doktor Miliken.\nPregled je obuhvatao i odgovore na seriju opštih pitanja povezanih sa mentalnim stresom i sastanke sa medicinskim osobljem. Zatim su vojnici učestvovali u nečemu što je nazvano treningom razmišljanja o onome što se dešavalo u borbi.\n»Takav trening pomaže vojnicima da shvate koji su najčešći problemi koje veliki broj njih doživi nakon što je bio u borbi godinu dana. To im daje ideju šta da rade povodom tih problema», kaže on.\nDoktor Miliken i veteran Tom Vilijams kažu da je drugi pregled dragoceni potsticaj za vojnike da potraže pomoć.\n«Znamo da vojnici često smatraju da je nezgodno da traže mentalnu zdravstvenu zaštitu, tako da nešto tokom procesa pregleda i treninga potiskuje tu stigmu i čini ih spremnijim da potraže negu», kaže doktor Miliken.\n«Potrebno je vreme da reakcije počnu i vreme da prepoznate da nešto nije u redu – da vaše ponašanje ne utiče samo na vas, nego i na nekoga koga verovatno volite ili vam je stalo do njega», kaže ovaj veteran.\nVojni istraživači su na osnovu rezultata drugog pregleda odlučili da usmere pažnju samo ka vojnicima koji su se vratili iz Iraka, jer su oni bili više izloženi borbenim uslovima. Najmanje 88 hiljada vojnika iz te grupe je obavilo oba pregleda.


Fudbalski trening za kraj: Spuštena zavesa na Evropsku nedelju sporta u Zaječaru - Glas Zaječara\nHome Sport Fudbalski trening za kraj: Spuštena zavesa na Evropsku nedelju sporta u Zaječaru\nFudbalski trening za kraj: Spuštena zavesa na Evropsku nedelju sporta u Zaječaru\nJavnim fudbalskim treningom na gradskom stadionu na Kraljevici, spuštena je zavesa na Evropsku nedelju sporta u Zaječaru. Ova jedinstvena manifestacija realizuje se šesti put, dok je Zaječar treću godinu u nizu domaćin sportskog događaja koji okuplja veći deo Evrope, a u Srbiji je u nadležnosti Olimpijskog komiteta Srbije, koji je i ove 2020. godine nagradio grad na Timoku domaćinstvom i organizacijom.\nKakva bi to zaječarska sportska nedelja bila, da jedan od ovih dana nije bio posvećen fudbalu. Na gradskom stadionu na Kraljevici, na programu je bio trening Škole fudbala “Timok 1919”, iza koje su neki sjajni rezultati minulih godina, a nema sumnje da ih tek čekaju velike stvari u budućnosti, piše Glas sporta.\nMališane su pozdravili Milan Stanković, pomoćnik gradonačelnika Zaječara i gost iz Olimpijskog komiteta Srbije, nekadašnji košarkaški as Crvene zvezde i reprezentacije, Petar Popović, koji su istakli zadovoljstvo što je i u ovako složenoj situaciji ova sportska manifestacija održana.\nSve je u Zaječaru krenulo 23. septembra iz vrtića “Đurđevak” od onih najmlađih sportista, koji tek treba da odluče kojim sportskim putem treba da krenu. Sportski savez i Grad Zaječar kao organizatori uključili su u ovaj sportski događaj škole, profesore fizičkog vaspitanja, trenere, klubove, zastupljeni su bili i odbojka, košarka, karate, fitnes, školice sporta, gimnastika i na kraju fudbal, tako da su svi oni dobili priliku da se prezentuju na pravi način.\nPored Zaječara, “Evropska nedelja sporta” održana je i u Beogradu, Kruševcu, Aranđelovcu, Pirotu, Kosjeriću, Boru, Somboru, Knjaževcu, Kuršumliji, Vršcu, Golupcu i Despotovcu, dok je uvertira manifestacije sprovedena na Kopaoniku, u organizaciji Olimpijskog komiteta Srbije.\nPrethodni tekstZaštitnik građana: Obezbediti bolju zdravstvenu i socijalnu podršku starijim osobama


PSOTC MTT učestvuje u izvođenju orijentacijskog kursa „Izgradnja integriteta u operacijama podrške miru“ u Jordanu\nMTT PSOTC-a je upućen u Hašemitsku Kraljevinu Jordan u periodu od 25. do 29. novembra 2019. godine kao podrška NATO Programu izgradnje integriteta u realizaciji orijentacijskog kursa „Izgradnja integriteta u operacijama podrške miru (BIPSOC)“, za 16 pripadnika Oružanih snaga Jordana, koji se održava u Vojnom centru za obuku žena u gradu Aman.\nBIPSOC je dio niza aktivnosti koje preduzima NATO s ciljem pružanja pomoći državama u jačanju integriteta, transparentnosti i odgovornosti kao i u smanjenju rizika korupcije u odbrambenom i sigurnosnom sektoru. Predmetni kurs je prilagođen za oficire i starješine u sistemu odbrane, a implementacija ovakvog programa obuke je od ključne važnosti kada je u pitanju podizanje svijesti u vezi izgradnje integriteta i rizika korupcije.\nPored predavanja koja će se odnositi na integritet, izazove i uticaj korupcije u mirovnim operacijama polaznici ovog kursa će također imati priliku da prošire svoja shvatanja i znanja kroz aktivno učešće u interaktivnim vježbama.\nKurs se realizuje uz zajednički doprinos predstavnika Zajedničke komande snaga NATO-a Napulj, NATO Programa izgradnje integriteta i pripadnika PSOTC MTT-a. Pored svega navedenog, ovaj kurs je također dobra prilika za razmjenu iskustava i unaprijeđenje buduće saradnje na polju izgradnje integriteta između Zajedničke komande snaga NATO-a Napulj, NATO Programa izgradnje integriteta i Centra ta obuku za operacije podrške miru.


Jeftini letovi iz Šri Lanke do Danske - Avio karte Šri Lanka Danska - eSky.rs\nAvio karte iz Šri Lanke do Danske\nPretražite letove iz Šri Lanke do Danske\nProverite najbolje prilike za letove iz Šri Lanke do Danske\n✔ Postoje li posebne ponude za letove iz Šri Lanke do Danske na eSky.rs?\n✔ Mogu li se pobrinuti za osiguranje prilikom rezervacije leta iz Šri Lanke do Danske?\n✔ Ako rezervišem let iz Šri Lanke do Danske, mogu li da rezervišem ujedno i smeštaj?\n✔ Koje avio-kompanije nude letove iz Šri Lanke do Danske?\nBudite sigurni, da na eSky.rs ponuda letova iz Šri Lanke do Danske uključuje ne samo niskotarifne avio-kompanije, već i one koje su specijalizovane za visoki standard.


Sloga: Kragujevački radnici ne smeju da se tretiraju kao roblje za rad u Evropi - | K-013 Portal\nUdruženi sindikati Srbije „Sloga“ saopštili su danas da se protive „nameri države i neodgovorne aktuelne vlasti da prevari radnike kragujevačkog ‘Fijata’ netransparentnim ponudama da rade u fabrikama u Slovačkoj, Poljskoj, Italiji i Nemačkoj, pod prednjom otkaza i proglašavanja tehnološkim viškom“.\n„Protivimo se da se kragujevački radnici tretiraju kao roblje za evropsko tržište automobilskih kompanija. Zato ćemo kao sindikat podržati radnike i one sindikalne organizacije koje su spremne na odbranu dostojanstva u svim vidovima radničke borbe“, navela je „Sloga“.\nKako je navedeno, ovakve „ucene radnika“ nisu nagoveštene ni definisane prilikom nedavnog sastanka predstavnika Srbije aleksandra Vučića sa kompanijom „Stelantis“ i dogovorom o proizvodnji novog modela električnog automobila.\n„Država mora da obezbedi radnicima ‘Fijata’ adekvatan socijalni program do početka proizvodnje novog modela, plaćeno odsustvo, minimalnu zaradu, a da za one koji neće da čekaju početak realizacije nove proizvodnje isplati zadovoljavajuće otpremnine“, poručio je ovaj sindikat.\nKako su naveli, država je u obavezi to da uradi, jer će „masno“ subvencionisati novi projekat proizvodnje električnog automobila.


SVE JE JASNO: Evo zašto Tramp nije napao Severnu Koreju, NITI ĆE NAPASTI @ Cafe.ba\nSevernokorejske rakete mogu doseći kontinentalnu teritoriju SAD-a, priznaje Pentagon. Severnokorejska balistička raketa Hvasong-15 može da leti skoro 13.000 kilometara i mogla bi da bude prva koja je sposobna da stigne do SAD.\nOružane snage SAD-a u Južnoj Koreji (USFK) saopštile su ove sedmice da bi severnokorejska, interkontinentalna raketa Hvasong-15 mogla doseći bilo koji kontinentalni deo Sjedinjenih Država.\nOva informacija dolazi na osnovu jednog teksta u godišnjem Strateškom sažetku 2019, kog su zajedno objavili USFK i Komanda združenih snaga, a kom je agencija Jonhap imala pristup.\n“Severnokorejska raketa Hvasong-15 može da dosegne bilo koji cilj u SAD-u,” izjavio je Kugl TV u tvitu.\nMeđutim, raketa Hvasong-15 ne bi bila jedina. Pominju se još dva tipa raketa, Hvasong-13, sa procenjenim dometom od 5.500 kilometara i Hvasong-14, sposobna da leti na udaljenosti od 12.874 kilometara.\nUprkos demontiranja test baza za ispitivanje raketa i uništavanja nuklearnih postrojenja, koje je naredio lider Severne Koreje Kim Jong-un, još uvek ima mnogo posla za postizanje krajnjeg cilja, odnosno potpune i proverljive denuklearizacije, zaključuje USFK u objavljenom članku.\nVest dolazi nakon što je, prošle godine, Severna Koreja saopštila da je testirala novo “ultramoderno” oružje.\nIzjavu je dao lider Severne Koreje Kim Jong-un, iako detalji o novom oružju nisu otkriveni. Testiranje novog oružja može poremetiti odnose između Severne Koreje i SAD-a, kada je u pitanju denuklearizacije.\nU međuvremenu je Pak Jong Čon, komandant severnokorejske artiljerije, izjavio da je tokom ispitivanja korišćen ne-nuklearni, artiljerijski sistem, prenosi KCNA.\nPrema KCNA, lider Severne Koreje bio je veoma zadovoljan testovima i radom vojnih naučnika i radnika industrije municije.


Zero Motorcycle potvrdio dolazak u Milano - Moto Berza\nProizvođač električnih motocikala, kompanija Zero Motorcycles, potvrdio je svoje učešće na EICMA sajmu u Milanu.\nAmerički brend će na najvećem godišnjem događaju moto industrije predstaviti celokupnu svoju liniju za 2022. godinu, uključujući i nedavno lansirani model FXE.\nTo nije sve, jer je proizvođač iz Kalifornije najavio i nekoliko iznenađenja za ovogodišnji događaj.\nZero Motorcycles će se naći društvo drugih velikih imena koja su već potvrdila učešće na salonu. To su Royal Enfield, Fantic, Motori Minarelli, Kymco, Yamaha, MV Agusta, Suzuki, Honda, SYM, Aprilia, Moto Guzzi, Vespa i Piaggio.\nNakon prošlogodišnjeg otkazivanja zbog virusa korona, EICMA će se ove godine održati od 25. do 28. novembra.


12-04-2021 20:17 Svet\nBugarski premijer Bojko Borisov otkrio je u nedelju da je cena Fajzer/Biontek vakcine protiv koronavirusa skočila sa 12 na 19,5 evra.\n„Cene vakcina se povećavaju. Trgovinski rat je činjenica. Doza Fajzerove vakcine koštala je 12, sada je 15,50 evra. Evropska unija je u procesu potpisivanja sporazuma za 900 miliona doza vakcina za 2022-2023, ali ovoga puta cena je 19,50 evra. To će koštati oko 18 milijardi evra”, rekao je Borisov, prenosi BTA.\nGovoreći o Bugarskoj, on je kazao da se očekuje da u tu zemlju stigne 2,7 miliona Fajzerovih vakcina u aprilu i maju, najdalje do sredine juna.\nMilove komite ljudima blokiraju magistralni put, šire koronu i ne haju za mere Više o tome OVDE.


Valensija ubedljivo do polufinala Evrokupa - Sportskacentrala.com\nValensija ubedljivo do polufinala Evrokupa08.03.2017 22:32hValensija je u trećoj utakmici četvrtfinalne serije plej-ofa Evrokupa pobedila Himki sa 92:76 (15:19, 24:15, 27:20, 26:22) i postala poslednji polufinalista ovog takmičenja.\nEkipa koju vodi Duško Ivanović se dobro držala u prvom poluvremenu, ali je odluka o pobedniku pala u trećoj četvrtini. Serijom od 15:0 Valensija je pobegla na 54:37 i prednost nije ispuštala do kraja utakmice.\nŠestorica igrača Valensije su meč završila sa dvocifrenim učinkom, a najbolji su bili Van Rosom sa 17 poena i Bojan Dubljević sa 16 poena i 11 skokova. U Himkiju je najefikasniji bio Šved sa 21 poenom.\nValensija će u polufinalu Evrokupa igrati protiv Hapoela iz Jerusalima, dok drugi polufinalni par čine Lokomotiva Kuban i Unikaha.


Niška televizija » Učestali napadi na kontrolore u javnom prevozu (VIDEO)\nObjavljeno 20.08.2014. 13:45\nOd početka godine registrovano je 12 fizičkih napada na kontrolore gradske Direkcije za javni prevoz. To je dovoljan razlog da se prema nasilnicima pojača kaznena politika, kao i da zaposleni u javnim i komunalnim preduzećima dobiju status službenog lica, kaže direktor Direkcije, Saša Petronijević. U međuvremenu, novi ugovori sa autoprevoznicima obuhvataće i uvođenje video nadozora u autobuse , ističe Petronijevic.\nKontrolor gradskog prevoza, sudeći po podacima o broju napada od početka godine, jedno je od najrizičnijih zanimanja kada su u pitanju poslovi u javnim i komunalnim službama u Nišu. Fizičke i verbalne napade trpe i lekari i medicinske sestre, kao i radnici elektrodistribucije i Parking servisa.\nDvoje kontrolora koji su prošli sa lakšim telesnim povredama na liniji Bubanj – Donja Vrežina, kada ih je napao suprug putnice koja je zatečena bez karte, slažu se da bi trebalo pojačati kaznenu politiku prema nasilnicima. U međuvremenu, Direkcija će pokrenuti inicijativu da vozači i kontrolori dobiju status službenog lica.\nProšle godine dogodilo se oko 40 napada na vozače autobusa i kontrolore Direkcije, dok ih je u Beogradu bilo duplo više zbog čega je tamošnji saobraćajni sindikat još u martu od nadležnih zatražio da radnici GSP-a dobiju status službenog lica.\noću i ja da imam status službenog lica …kada mogu oni može svako , završiš osnovnu školu i tražiš karte i eto službenog lica …to ne biva u ozbiljnim zemljama


Bosanski Srbin Milorad Dodik potpisao KAPITULACIJU: Odgađa se primjena zaključaka o prenosu nadležnosti - VATAN\nBosanski Srbin Milorad Dodik potpisao KAPITULACIJU: Odgađa se primjena zaključaka o prenosu nadležnosti\nPojedinci tvrde da policija “naoružava mještane Lukavice”, oglasili su se iz MUP-a entiteta RS\nKoliko posljedice internet-nasilja mogu biti stravične: Svi se trebamo zamisliti..\nMilorad Dodik se privremeno povlači iz priče o prenosu nadležnosti sa nivoa BiH na nivo Republike Srpske. Stranke vladajuće koalicije predložile su Narodnoj skupštini RS usvajanje seta zaključaka, a jedan od njih, onaj deveti, predviđa odgodu primjene zaključaka o prenosu nadležnosti za šest mjeseci, javlja portal “Istraga”.\n“Narodna skupština Republike Srpske konstatuje da se primjena Zaključaka u vezi sa informacijom o prenosu nadležnosti sa Republike Srpske na nivo BiH, od 10.12. 2021. godine, odlaže za šest mjeseci kako bi se izbjeglo dodatno usložnjavanje spoljnopolitičke pozicije Republike Srpske u složenim geopolitičkim okolnostima”, navedeno je u devetom zaključku čije su usvajanje predložili šefovi klubova SNSD-a, Ujedinjene Srpske, NDP-a, DEMOS-a, Socijalističke partije i NPS-a.\nS obzirom na to da ove političke partije imaju potrebnu natpolovičnu većinu, izglasavanje ovog zaključka je više nego izvjesno.\nPodsjećamo, krajem prošle godine, NSRS je usvojila informacije i zaključke kojim je, formalno, započet proces prebacivanja nadležnosti sa nivoa BiH na nivo entiteta Republika Srpska. Za ove informacije glasalo je 49 poslanika, inače članova vladajuće koalicije okupljene oko SNSD-a.\nU pitanju su informacije u oblasti odbrane i sigurnosti, zatim pravosuđa i indirektnih poreza.\nNSRS je, naime, tada zadužila Vladu RS da “povuče saglasnost na taj Sporazum, te nalaže Vladi da u roku do šest mjeseci uputi na razmatranje zakon o VSTV-u Republike Srpske”.\nKada se usvoje ti zakoni, državni zakoni će prestati da važe na teritoriji Republike Srpske.\nSkoro identični zaključci su predloženi i u okviru Informacije o prenosu nadležnosti u vezi sa pitanjima iz oblasti odbrane i sigurnosti.\n“NSRS zadužuje Vladu RS da u roku do šest mjeseci uputio na razmtranje i usvajanje NSRS zakone iz oblasti odbrane i bezbjednosti”, navedeno je u trećem predloženom zaključku.\nSličnim zaključcima se reguliraju i pitanja u vezi sa indirektnim porezima, odnosno pitanja iz nadležnosti Uprave za indirektno oporezivanje BiH.\nNakon toga, Vlada RS je pripremila, a Narodna skupština Republike Srpske usvojila Zakon o lijekovima Republike Srpske koji je trebao stupiti na snagu krajem juna. Međutim, resorni ministar Alen Šeranić u ponedjeljak našao se na crnoj listi SAD-a, a u obrazloženju odluke o sankcionisanju je navedena upravo rušenje Agencije za lijekove BiH.\nOsim ovog zakona, Narodna skupština RS je usvojila u nacrt Zakona o VSTV-u Republike Srpske. Javna rasprava je davno trebala biti okončana, ali do juna ove godine Vlada RS nije dostavila Narodnoj skupštini RS prijedlog Zakona o VSTV Republike Srpske.\nDa li je “važni investitor” koji sprema veliku investiciju na Trebeviću ipak pjevačica Lepa Brena?\nBOSNA I HERCEGOVINA učestvuje u vojnoj vježbi NATO-a, iz regiona još učestvuju i Srbija i Hrvatska\nBosanski Srbin Dodik osudio EPP, nije mu jasno kako to da Izetbegović nikome ne smeta\nMINISTAR ODBRANE OBJASNIO: “Ne čudi me da Dodik pored ovakvih saradnika mora i sam sebe često demantovati”


Dr. Cerić: Blizu sam konačne odluke o kandidaturi, svjestan sam da ulazim u "minsko polje"\nNaslovnica Bosna i Hercegovina Dr. Cerić: Blizu sam konačne odluke o kandidaturi, svjestan sam da ulazim...\nDr. Cerić: Blizu sam konačne odluke o kandidaturi, svjestan sam da ulazim u “minsko polje”\nBiH – Iako će ove sedmice biti raspisani opći izbori, doskorašnji reisu-l-ulema Islamske zajednice u Bosni i Hercegovini dr. Mustafa ef. Cerić još uvijek nije spreman saopćiti odluku o tome da li će se kandidirati za bošnjačkog člana Predsjedništva BiH.\nNo, sve je Iz razgovora sa reisu-l-ulema emeritusom Cerićem da se jasno naslutiti da on stvara svoju organizaciju, okuplja ljude i da će se vrlo vjerovatno angažirati na političkoj sceni. Štaviše, može se primijetiti da govori iz pozicije kandidata za novog člana Predsjedništva BiH i ima viziju onog što bi trebao raditi član kolektivnog šefa države. U intervjuu za Klix.ba govori šta su motivi zbog kojih bi ušao u politiku, o stanju u BiH i položaju Bošnjaka..\ndobre volje u našem društvu.da će do kraja ove ili tokom naredne sedmice to učiniti.


ALBANIJA: GRAĐANI U NEDELJU IZLAZE NA DESETE PARLAMENTARNE IZBORE NAKON PADA KOMUNIZMA | Hayat.ba\nALBANIJA: GRAĐANI U NEDELJU IZLAZE NA DESETE PARLAMENTARNE IZBORE NAKON PADA KOMUNIZMA\nGrađani Albanije u nedelju, 25. aprila, izlaze na birališta i glasaće na desetim parlamentarnim izborima nakon pada komunizma u toj zemlji pre 30 godina, javlja Anadolu Agency (AA).\nGlavni subjekti na izborima Socijalistička i Demokratska partija\nZa izbore 25. aprila pri Centralnoj izbornoj komisiji registrovalo se 46 političkih subjekata, od kojih su tri koalicije. Jedna od koalicija je “Demokratska partija- Alijansa za promene” sa 13 partija, koju predvodi Demokratska partija Albanije (PD) Lulzima Bashe. Njihov cilj je da se nakon osam godina u opoziciji, vrate na vlast.\nSocijalistička partija Albanije (PS) premijera Edi Rame, koja se takmiči samostalno, završava drugi mandat za redom na čelu Albanije i u nedelju traži i treći.\nTreći po snazi je Socijalistički pokret za integracije (LSI) liderke Monike Kryemadhi, bivše partije aktuelnog predsednika Albanije Ilira Mete. Ta partija je pred ove izbore sklopila sporazum sa Demokratskom partijom o zajedničkoj vladavini nakon izbora.\nNa izborima učestvuju i četiri potpuno nove stranke, ali se njima ne daju neke velike šanse za bolji rezultat. Takođe po prvi put se takmiči i ogranak kosovskog Pokreta “Samoopredeljenje” u Tirani, ali kroz prijavljena tri nezavisna kandidata. Procenjuje se da zbog pravila regionalne konkurencije nezavisni kandidati gotovo da nemaju nikakvih šansi da uđu u Skupštinu.\nIzboru u uslovima pandemije COVID-19\nNa ovim izborima problem sa pandemijom COVID-19 je učinio da državljani Albanije koji rade u inostranstvu, jer po dolasku u zemlju moraju u dvonedeljni karantin. Predsednik Albanije Ilir Meta tražio je da se ta mera ukine, kako se ne bi diskriminisali glasači iz dijaspore.\nTakođe pacijenti sa COVID-19 koji su u bolnicama neće moći da glasaju, što mnogi ocenjuje kao kršenje prava glasača, ali iz Centralne izborne komisije tvrde da je to po zakonu.\nJednomesečna predizborna kampanja održana je u uslovima pandemije COVID-19, tako da nije bilo klasičnih velikih partijskih mitinga.\nOpšta ocena analitičara je da partijama nedostaju programi i ideje, a kampanja je protekla u međusobnom optuživanju vladajuće Socijalističke partije i glavne opozicione stranke Demokratske partije.\nZabeleženi su i incidenti. U gradu Elbasanu u sredu, 21. aprila, ubijen je jedan član Socijalističke partije i ranjeno je još četiri lica.\nEdi Rama je u kampanji potencirao obnovljene kuće i stanove uništene zemljotresom 26. novembra 2019. godine, otvarao infrastrukturne projekte širom zemlje, obećavao povećanje plata i promovisao imunizaciju anticovid vakcinama.\nOpozicioni lider Lulzim Basha, koji je pre osam godina nasledio dotadšnjeg lidera partije i albanskog premijera Sali Berishu, tokom kampanje je potencirao da će raditi na eliminaciji siromaštva, smanjenju nezaposlenosti i odlaska mladih iz zemlje.\nDemokratska partija i Socijalistički pokret za integracije su nakon poslednjih izbora 2017. godine optužili Socijaliste za kupovinu glasova, pa su usledili masovni protesti, predaja mandata poslanika i bojkot lokalnih izbora 2019. godine.\nAlbanija je od 2009. punopravna članica NATO saveza, a uspešnost ovih izbora se procenjuje kao odlučujuće za otpočinjanje pregovora o pristupanju Albanije Evropskoj uniji.


Lokalni parlament okončao rad, izabrani članovi skupštinskih radnih tijela\nU nastavku druge sjednice, Skupština je danas imenovala predstavnike Odbora za Statut i propise, finanasije, privredu i razvoj, planiranje, uređenje prostora i stambeno-komunalne djelatnosti, Odbora za društvene djelatnosti, kao i Odbora za međuopštinsku i međunarodnu saradnju i evropske integracije.\nTakođe, izabrani su i članovi Savjeta za zaštitu životne sredine, osobe sa invaliditetom i hendikepirana lica, za predstavke i pritužbe, za rodnu ravnopravnost, kao i Savjeta za davanje predloga naziva naselja, ulica i trgova.\nPrethodno je izabran Odbor za izbor i imenovanje. Funkciju predsjednika ovog najvažnijeg skupštinskog tijela ubuduće će obavljati Abaz Kujović, dok su za članove izabrani Abaz Dizdarević,Vesna Pavićević, Rade Ranitović i Marko Ljujić.\nOdbornici su većinom glasova, za vršioca dužnosti sekretara Skupštine Opštine do imenovanja novog sekretara, imenovali Ajselu Pačariz, koja je i do sada obavljala tu funkciju.\nSkupština je takođe, razriješila dosadašnjeg direktora Centra za kulturu i za vršioca dužnosti, do raspisivanja konkursa za izbor direktora, imenovala Lejlu Skoko.


► DPK i Samoopredeljenje se međusobno optužuju ko je organizovao Oko naroda\n22.01.2020 | 15:15h ► 15:10h Priština\nDemokratska partija Kosova (DPK) optužila je danas Pokret Samoopredeljenje (PS) da stoji iza terorističke organizacije "Oko naroda" čiji su članovi osuđeni na višegodišnje kazne zatvora, dok je iz Samoopredeljenja saopšteno da su izjave koje su na sudu dali lider DPK Kadri Veselji i predsednik Kosova Hašim Tači "lažne".\nDemokratska partija Kosova je u saopštenju optužila Pokret Samoopredeljenje za "stvaranje i nadahnjivanje te terorističke organizacije".\n"Demokratska partija Kosova oštro osuđuje učešće Pokreta Samoopredeljenje, koji je zlonamerno stvorio, inspirisao i gurnuo ovu terorističku grupu da eliminiše političke protivnike, i zahteva da se distancira od ove terorističke grupe", saopštio je DPK.\nU saopštenju se ocenjuje da su presudama koje je danas izrekao Osnovni sud u Prištini za optužene članove organizacije "Oko naroda", kosovske institucije još jednom dokazale moć i profesionalizam da spreče, otkriju i kazne grupu terorista koji su pokušali atentat (nad Azemom Vlasijem) i planirali da ubiju političke protivnike među kojima su na spiskovima za ubistva bili i državni lideri, lideri političkih stranaka i javne ličnosti.\nU odgovoru na te optužbe iz Pokreta Samoopredeljenje su kazali da bi se Demokratska partija Kosova prvobitno trebala distancirati od lažnih izjava koje su dali njen lider Kadri Veselji i predsednik države Hašim Tači, koji su pod zakletvom na sudu izjavili "da su Aljbin Kurti i Glauk Konjufca deo organizacije 'Oko naroda', zbog čega su Konjufca i Kurti podneli krivične prijave".\n"Pre formulisanja klevetničkih i pristrasnih komunikacija, DPK mora biti odgovoran za izjave svojih zvaničnika koje su bile neuspeli pokušaj optuživanja Pokreta Samoopredeljenje za stvaranje terorističke organizacije", saopšteno je iz Pokreta Samoopredeljenje.\nOsnovni sud u Prištini je danas na višegodišnje kazne zatvora osudio većinu optuženih iz organizacije "Oko naroda".\noko naroda /\nKosovski pokret Samoopredeljenje\nPredsednik Demokratske partije Kosova (DPK) Kadri Veselji izjavio je danas da treba ići na nove izbore ukoliko Skupština Kosova u ponedeljak ne bude uspela da izabere novu Vladu mandatara Aljbina...\nKosovski pokret Samoopredeljenje podneo je zvaničnicima u Tirani platformu za saradnju Kosova i Albanije u 16 tačaka koje, kako je preneo albanski dnevnik Dita, otkrivaju razlike između budućeg...


Postignut dogovor da će radnici moći da prelaze granicu između Srbije i Mađarske\nPrvi potpredsednik Vlade i ministar spoljnih poslova Ivica Dačić sastao se danas na graničnom prelazu Reske/Horgoš sa mađarskim kolegom ministrom Peterom Sijartom.\nMinistri spoljnih poslova Srbije i Mađarske potvrdili su odluku da se omogući nesmetan prelazak granice za ljude koji žive u pograničnim područjima, a koji rade ili imaju svoju zemlju preko granice.\nMinistri Ivica Dačić i Peter Sijarto su prilikom susreta na graničnom prelazu Horgoš konstatovali da se izuzetni odnosi Srbije i Mađarske vide u pravom svetlu u ovim teškim i kriznim vremenima.\nSaopšteno je da građani Srbije i Mađarske mogu preći granicu ukoliko rade ili obrađuju svoju zemlju u jednoj ili drugoj državi. Njima će biti potrebna potvrda da su unutar kruga od 50 kilometara od granice, odnosno da rade u inostranstvu. Na ulasku u Mađarsku, građani Srbije će biti pregledani - meriće im se temperatura, a moraće da podnesu i potvrde da rade ili imaju zemlju u Mađarskoj i da su sa obe strane granice u krugu od 50 kilometara.\nMinistar Dačić je zahvalio Mađarskoj na stalnoj i izuzetnoj podršci u medicinskim sredstvima, kao i na tome što su srpski građani preko budimpeštanskog aerodroma uspeli da stignu do svoje zemlje i što su organizovani humanitarni koridori kroz Mađarsku.\nMinistar Peter Sijarto je potvrdio da je našim građanima koji rade u Zapadnoj Evropi dozvoljeno da se vrate istim koridorima kroz Mađarsku. Oni će moći svakog dana na graničnom prelazu Horgoš od 14 do 18 časova da uđu u Mađarsku i da autoputem stignu do Austrije.\nMinistar Sijarto je rekao da sve mere podrške mađarske vlade prema Srbiji i Vojvodini ostaju u punoj snazi, a nastavljaju se i svi kapitalni projekti.\nMinistar Dačić je rekao da je ove godine vreme da se dođe i do dokumenta o strateškom partnerstvu Mađarske i Srbije.\nŠef srpske diplomatije je istakao i da još uvek nije vreme za otvaranje svih graničnih prelaza.\nPrelazak je omogućen na tri granična prelaza – Reske /Horgoš, Tompa /Kelebija i Hercegsanto /Bački Breg.


Uskoro: Miele Showroom u Beogradu na vodi - Novosti - Turistički svet\nO kompaniji MIELE: Miele je vodeći svetski proizvođač premijum kućnih aparata uključujući aparate za kuvanje, pečenje kao i one za kuvanje na pari, rashladne uređaje, aparate za kafu, mašine za pranje posuđa i veša i proizvoda za negu podova. Ovaj asortiman je uvećan za mašine za pranje sudova i mašine za sušenje veša za komercijalnu upotrebu kao i za sredstva za dezinfekciju i sterilizaciju koja se primenjuju u medicinske i laboratorijske svrhe (Miele Professional). Kompanija Miele, osnovana 1899. godine, ima 8 proizvodnih pogona u\nNemačkoj, kao i po jedan u Austriji, Češkoj, Kini i Rumuniji. Njima se pridružuju dva postrojenja koja pripadaju kompaniji Steelco, italijanskoj podružnici kompanije Miele. Već četvrtu generaciju nalazi se u porodičnom vlasništvu i zapošljava radnu snagu od oko 20.100 zaposlenih, od kojih 11.200 u Nemačkoj. Kroz sopstveni lanac prodajnih mesta i distributersku mrežu u gotovo 100 zemalja, brend je rasprostranjen širom sveta, ostvarivši promet u 2017/2018 godini u iznosu od 4,1 milijardi eura. Sedište kompanije se nalazi u Gütersloh/Westphalia, u Nemačkoj.


Svet: "Još je prerano govoriti o materijalnoj šteti": U snažnom zemljotresu koji je pogodio BiH poginula jedna osoba, sedmoro povređenih - BalkaniYUm.TV '); } //]]>\n"Još je prerano govoriti o materijalnoj šteti": U snažnom zemljotresu koji je pogodio BiH poginula jedna osoba, sedmoro povređenih\nU snažnom zemljotresu koji je pogodio BiH poginula je jedna osoba iz Stoca, a tri su povređene, dok su četiri osobe iz Čapljine zatražile lekarsku pomoć zbog lakših povreda, izjavio je Srni portparol Operativnog centra Civilne zaštite Hercegovačko-neretvanskog kantona (HNK) Pero Pavlović.\nPavlović je naveo da je reč o zemljotresu magnitude 6,1 stepen po Rihteru i da se veliki broj lica prošle noći javljao domovima zdravlja i policiji zbog napada panike.\nKada je reč o materijalnoj šteti, Pavlović je naveo da će ona tek biti evidentirana, te da se zasad zna da ima oštećenih objekata u Stocu i nekoliko objekata i automobila u Čapljini, prenosi Srpskainfo.\n– Još je prerano govoriti o iznosima pričinjene štete, jer je sada potrebno da na lice mesta izađu komisije lokalnih samouprava. Oni će to učiniti tokom dana i u narednim danima napraviti izveštaj o iznosima štete u svakoj od jedinaca lokalne samouprave koje su stradale u zemljotresu – rekao je Pavlović.\nIz Civilne zaštite HNK saopšteno je da je prilikom zemljotresa nastala materijalna šteta na ruševnim objektima, te odroni na putnim pravcima Stolac-Mostar, Stolac-Neum, Stolac-LJubinje i Stolac-Berkovići.\nRadnici komunalnog preduzeća i vatrogasci iz Stoca raščišćavali su saobraćajnice po gradu usled pada žbuke i kamenja sa ruševnih zgrada.\nNa više objekata na području Čapljine nastala je materijalna šteta, kao i na više parkiranih vozila, usled pada crepa.\nNa području Mostara, u Titovoj ulici, došlo je do manjeg urušavanja cigle i građevinskog materijala s krova objekta na saobraćajnicu, bez posledica.\nPripadnici Profesionalne vatrogasne jedinice Mostar su nakon brze intervencije omogućili nesmetano odvijanje saobraćaja.\nEpicentar sinoćnjeg zemljotresa bio je na području opštine Berkovići.


Google Play Store će vam reći koje teme su u trendu - VolimoNet\nGoogle Play Store će vam reći koje teme su u trendu\n08. новембар 2016. 08.22.36 CET\nGoogle Play Store prodavnica aplikacija dodaje novu funkciju, odeljak pod nazivom Trending. Nju ćete moći naći pod karticom za zabavu u kojoj pronalazimo filmove, knjige, muziku. Trending odeljak se može pronaći direktno ispod "New Movie Releases", a tu ćete naći teme koje se odnose na muziku, muzičare, filmove i umetnike. Na primer, među trenutnim Trending temama su muzičar Bruno Mars i filmovi Doktor Strejndž i Greben spasa.\nKlikom na pojedinu stavku koja je u trendu videćemo više informacija o njoj. Tako nam klik na film Doktor Strejndž daje opis koji donosi Business Insider. Ideja koja stoji iza ove nove funkcije je da se otkrije za šta su korisnici najviše zainteresovani kada su u pitanju ove teme.\nGoogle je takođe radio na nadogradnji svoje prodavnice aplikacija, a pre samo nekoliko dana mogli smo da vidimo novi korisnički interfejs koji dolazi uz verziju 7.1.15. Za sada novi korisnički interfejs mogu da vide oni koji koriste Android 7.1.1.


Bankovni računi - Blic Online\nZamrznuti bankovni računi u Riu de Žaneiru\nBrazilska savezna Vlada zamrzla je bankovne račune države Rio de Žaneiro zbog višemilionskih dugovanja.\nPANIKA U BRITANIJI 20 miliona funti nestalo s računa građana\nBritanska policija upozorila je sve korisnike internet bankarstva da budu posebno oprezni jer su otkrili da su hakeri ukrali više od 20 miliona funti s računa britanskih građana.\nĐukanović: Nemam bankovne račune u inostranstvu\nCrnogorski premijer Milo Đukanović rekao je da nema račun u stranim bankama i da bi nadležnim organima trebalo prepustiti da obave posao u vezi sa navodima o postojanju računa u stranoj banci porodice potpredsednika DPS Svetozara Marovića.\nFrancuski ministar priznao da ima račune u stranim bankama\nBivši francuski ministar za budžet Žerom Kajizak, protiv koga je pokrenuta istraga zbog pronevere i pranja novca, priznao je juče pred istražnim sudijama da je godinama imao bankovne račune u inostranstvu, zbog čega mu preti petogodišnja robija i novčana kazna od 375.000 evra.\nPutin naložio zvaničnicima da zatvore inostrane račune\nPredsednik Rusije Vladimir Putin je dao ruskim zvaničnicima rok od tri meseca da zatvore svoje račune u bakama u inostranstvu ili će dobiti otkaze.\nPutin traži zabranu posedovanja računa u stranim bankama za državne zvaničnike\nKao deo borbe protiv korupcije, predsednik Vladimir Putin podneo je predlog zakona u Donji dom parlamenta, kojim se zabranjuje ruskim državnim zvaničnicima, njihovim supružnicima, kao i maloletnim licima da novac drže u stranim bankama.


Rusija › Page 3 › Made-in-Germany.rs\nNemački ekološki aktivisti slučajno su otkrili da se osiromašeni uranijum iz Nemačke šalje na preradu u Rusiju, što nije bila praksa poslednjih 10 godina, tokom kojih je uranijum slat u Francusku, javlja Dojče vele. Odbornik Zelene alternativne liste u Gronauu Udo Buholc se u avgustu obratio pismom\nDanska vlada je otklonila sve političke prepreke za izgradnju novog gasovoda “Severni tok 2”, a izdavanje konačnog odobrenja sada koči jedino administracija, saznaje ruski list “Izvestija”, pozivajući se na neimenovane izvore dobro upoznate sa situacijom. Kao dodatne argumente, od kojih zavisi konačno odobrenje tog projekta, danski stručnjaci\nNemački Opal Gastransport, operator grane gasovoda koja spaja „Severni tok“ sa gasnim transportnim sistemom Srednje i Zapadne Evrope, ograničila je ruskom Gaspromu pristup tranzitnim kapacitetima tog gasovoda, saopštila je Savezna agencija za mrežu Nemačke. Ograničenje je uvedeno na osnovu odluke Savezne agencije za mrežu, prema kojoj “Opal\nDo sada je završena izgradnja gotovo tri četvrtine gasovoda „Severni tok 2“, što znači da je po dnu Baltičkog mora već postavljeno oko 2.000 kilometara cevi kojima će prirodni gas iz Rusije stizati u Evropsku uniju. – Izgradnja gasovoda Severni tok 2 se nastavlja i do sada\nOd MiG na 30/07/2019 / AKTUELNO / Ostavite komentar\nVećina građana Nemačke se zalaže za poboljšanje političkih i ekonomskih odnosa sa Rusijom, piše nemački list Der Tagesspiegel. Čak 73 procenata stanovnika bivše Istočne nemačke se ne slaže sa trenutnom politikom zapada prema Rusiji, a prema pisanju nemačkog lista, mnogi od građana rođenih na teritoriji bivše Istočne\nTrasa gasovoda Turski tok kroz Srbiju je probijena, čime su privedeni kraju radovi na prvoj fazi izgradnje koja se nadalje nastavlja punim intenzitetom, javlja Glas Zaječara. Izgradnja gasovoda kroz našu zemlju započeta je krajem aprila u okolini Novog Sada, a planirano je da bude kompletno završena već\nU prva tri meseca ove godine nemačke kompanije su u rusku ekonomiju uložile više od 1,7 milijardi eura, čime je već premašena polovina ukupnih prošlogodišnjih ulaganja koja su bila na najvišem nivou u poslednjih deset godina, saopštila je Rusko-nemačka privredna komora. Obim nemačkih investicija u Rusiji povećan\nRusija je završila sa izgradnjom dve trećine prekomorskog dela gasovoda Severni tok 2 kojim će se obavljati isporuka ruskog zemnog gasa do Nemačke i drugih evropskih zemalja, a cela baltička deonica trebalo bi da bude završena do kraja godine. Prema navodima zamenika predsednika UO Gazproma, Olega Aksjutina,\nU Srbiji je počela izgradnja deonice “Turskog toka”, dužine 403 kilometra, a svi ugovoreni radovi bi trebalo da budu kompletno završeni do 18. decembra ove godine, javljaju Večernje novosti. Do sada su izdate dozvole za priperemne radove za tri deonice gasnog sistema, ukupne dužine 300 kilometara. Prva\nSimens i Gasprom prave zajedničku kompaniju\nOd MiG na 25/03/2019 / AKTUELNO / Ostavite komentar\nNemački Siemens i Ruski Gasprom Energoholding sklopili su dogovor o osnivanju zajedničke kompanije, saopštava nemačka kompanija. „Gasprom Energoholding i Simens su, u okviru sporazuma o strateškoj saradnji, potpisali memorandum o nameri formiranja zajedničkog preduzeća čiji će prioritetni zadatak biti razvoj vakuumskih generatorskih sklopova i visokotehnoloških komponenti“, navodi\nStr. 3 od 4<1234>


Konkurs „Evropa i ja“ slavi deceniju postojanja, iz Dnevnika saznaj zašto je važna #EUzaTebe\nOvo je deseti put da je Evropski dnevnik objavljen u Srbiji, jubilej koji zajedno proslavljamo. Ovaj svojevrstan informativni vodič, osim učenicima i učenicama, može da posluži i profesorima i profesorkama kao pomoćno nastavno sredstvo.\nEvropski dnevnik i ove godine promoviše nagradni konkurs za učeničke radove. Konkurs je otvoren za sve učenike srednjih škola koji žele da pošalju radove na temu odnosa Srbije i EU ili na neku od tema koje su pokrivene Evropskim dnevnikom. Nagrada za autore najboljih radova je putovanje po Evropi, kako bi iz prve ruke osetili kako izgleda svakodnevni život u EU. U međuvremenu čitajte Evropski dnevnik, možda vam posluži kao inspiracija da i sami učestvujete.


Press Online :: Srbija :: Poletela SOVA: Serijska proizvodnja, cena 300.000 EUR FOTO\n23. 08. 2018. - Autor: Lazar Jovanovic\nPoletela SOVA: Serijska proizvodnja, cena 300.000 EUR FOTO\nNovi avion "Sova", koji je pančevačka Utva samostalno napravila posle više od 30 godina, uspešno je jutos obavio probni let na aerodromu u Pančevu.\nLet je trajao jedan sat, a vodeći projektant na izradi letelice i rukovodilac razvoja i projektovanja u Utvi Aleksandar Petrović je rekao novinarima da će u narednih 10 meseci biti završena sertifikacija, kako bi mogla da počne serijska proizvodnja.\n"Sova" je jednomotorni avion, niskokrilac, namenjen za obuku, sportsko i turističko letenje, avio taksi prevoz i panoramsko razgledanje.\nMože se koristiti i za obuku vojnih pilota, pošto uz odgovarajuću opremu može da nosi naoružanje, dodao je Petrović.\nCena aviona je, kako kaže, između 250.000 i 350.000 evra.\nPetrović je rekao da je vrednost razvoja tog aviona ispod milion evra, kao i da očekuje veliku zainteresovanost na inostranim tržištima i da će moći da ispune sve narudžbine kada je reč o broju letelica.\nPilot Zoran Španović je rekao da je "Sova" proizvod domaće pameti i da je ta letelica u kategoriji avionta tipa "Cesna" i "Pajper". "Sova je izuzetno konkurentan aviona, izuzetnih performansi", rekao Španović dodajući da avion ima najmoderniju digitalnu opremu i može da leti i danju i noću, po svim uslovima.\nTakođe, jedna od karakteristika letelice je što poseduje mogućnost brze modifikacije.\nProgram 41 M, poznatiji kao "Sova", finansira preduzeće Jugoimport SDPR koje je od prošle godine većinski vlasnik (97 odsto) Utve.\nUtva je ugovorila projektovanje, modifikaciju, proizvodnju prototipa, ispitivanje i sertifikaciju aviona.\nUtva je posle više od 30 godina uspela da samosalno projektuje, napravi i počne ispitivanje novog aviona.\n"Sova" predstavlja modernizovanu verziju baznog aviona "Utva 75", koji je namenjen za početnu obuku, sportsko i turističko letenje.\nFoto: Prva, Katarina Ćorac\nAvion se opciono može koristiti za izviđanje, aero foto snimanje i druge operacije.\n"Sova" je jednomotorni avion, niskokrilac, kompletno metalne strukture tipa 'ljuska', sa motorskom oblogom i terminezonima od kompozita.\nAvion je četvorosed konfiguracije ''side by side'', sa fiksnim stajnim trapom, tipa tricikl.\nKonfiguracija stajnog trapa dozvoljava sletanje na asfaltne i pripremljene travnate piste.\nAvion je opremljen jednim, četvorocilindričnim, motorom sa vazdušnim hlađenjem i ''constant speed'' elisom.\nMasa praznog aviona je 750 kilograma, dužina aviona 7,11 metara, razmak krila 9,8 metara, a visina 3,14 metara.\nMaksimalna horizontalna brzina aviona je 230 km na sat, snaga 210 KS, a istrajnost aviona pri ekonomskoj brzini 4,2 sata.\nPilot Zoran Španović (Foto: Prva, Katarina Ćorac)


Milan Protić: Vučić nije svestan da kopa rupu u koju će sam da upadne\nIzlazak na izbore ne donosi ništa osim dodatne legalizacije i legitimizacije “Vučićevog režima i vladajućeg poretka”, izjavio je u intervjuu FoNetu istoričar i bivši diplomata Milan St. Protić, koji smatra da je “Kosovo izgubljeno i da ne treba na to trošiti dodatnu energiju”.\nProtić je rekao da bi izlaskom na izbore “opozicija izgubila i ono malo podrške koju ima među građanima i dokazala da na dosta jasan način sarađuje sa režimom”.\nPrema njegovom mišljenju, buduća odluka Demokratske stranke (DS) u vezi sa bojkotom izbora, “zbog tradicije i dugovečnosti, važnija je od odluka drugih stranaka”.\nU slučaju “aktivnog bojkota, sa drugačijim porukama građanstvu nego do sada, a ne samo neučestvovanja, opozicija bi sa optimizmom mogla da očekuje izlaznost oko ili ispod 40 procenata”, uveren je Protić.\nOd “pametnog čoveka na vlasti” on bi očekivao da kaže da mu je žao što je opozicija slaba i da je Srbiji potrebna jaka opozicija, jer stabilnost i napredak zemlje zavise i od toga koliko su politički činioci međusobno ravnopravni. U Srbiji se “demokratija nikada nije podrazumevala, sem, možda, u nekom trenutku posle 5. oktobra”, ocenio je Protić.


Milionima Kineza zbog lošeg “socijalnog kartona” zabranjeno putovanje, napredovanje u poslu… – Bankar.rs\nHome/SLIDER/Milionima Kineza zbog lošeg “socijalnog kartona” zabranjeno putovanje, napredovanje u poslu…\nMilionima Kineza zbog lošeg “socijalnog kartona” zabranjeno putovanje, napredovanje u poslu…\nMilionima ljudi u Kini je u toku prošle godine bilo zabranjeno putovati ili čak dobiti bolji posao, zbog toga što nisu platili novčane kazne, između ostalih i manjih prekršaja.\nKineski Nacionalni javni kreditni informacioni centar objavio je u petak izveštaj u kojem se navodi da je zaustavljeno 17,5 miliona ljudi od kupovine avionskih karata i 5,5 miliona ljudi od ulazaka na voz u 2018. godini, jer su imali niske ocene “socijalnog kredita”. Još 290.000 ljudi je zaustavljeno od dobijanja visokopozicioniranog ili visoko rukovodećeg posla, a 128 ljudi nije moglo da napusti zemlju jer nisu platili porez, navodi Associated Press, koji je dobio kopiju izveštaja.\nOd 2014. godine, Kina testira sistem socijalnih kredita koji oduzima bodove od ljudi za manje prekršaje. Dakle, ako ljudi ne plaćaju kazne na vreme, ne plaćaju poreze ili čak učestvuju u lažnom oglašavanju, njihovi rezultati za društvene kredite mogu se smanjiti. Kineska vlada je pozvala socijalni kreditni sistem da radi efikasnije i da smanji loše ponašanje. SAD i njihovi saveznici, međutim, kažu da to krši ljudska prava i daje previše kontrole vladi.\nKineski državljani koji žive pod tim sistemom imaju malo uticaja na poboljšanje svojih bodova u pogledu socijalnih kredita bez plaćanja svojih kazni. Osim što ograničava putovanja i šteti izgledima za posao, kineska vlada takođe koristi svoj sistem socijalnih kredita da ograniči pristup obrazovanju.\nZa sada se sistemi socijalnih kredita još uvijek testiraju širom zemlje. Nacionalni socijalni kreditni sistem koji pokriva svakog građanina tek treba da se razvije. A neki posmatrači iz Kine veruju da je samo pitanje vremena dok se to ne dogodi.\nkina socijalni karton\nUBS: Uspešno sprovedeni evropski projekti i finansijske edukacije


Manje goveda u štalama nego na papiru - Stočarstvo | Agroklub.ba\nAgencija za obilježavanje životinja BiH na terenu utvrdila odstupanja između stvarnog broja goveda na terenu i podataka u bazi. Istovremeno je testirana mobilna aplikacija, u pripremi da se ista stavi na raspolaganje široj javnosti.\nOsoblje Agencije za obilježavanje životinja BiH posjetilo je tri farme za proizvodnju mlijeka u općini Sanski Most i našlo značajna odstupanja između stvarnog broja goveda na terenu i podataka u bazi. Ove aktivnosti realizovane su uz podršku USAID/Sweden FARMA II projekta i u koordinaciji sa Savezom lokalnih udruženja poljoprivrednika SLUP.\nNa jednoj od posjećenih farmi kontrola je pokazala da je stvarni broj životinja 46, dok je u bazi bilo evidentirano njih 90. Suvišna grla su obrisana iz baze bez troška za farmera, te situacija sada odgovara stvarnom stanju. Posjećene su još dvije farme na kojima su također utvrđeni viškovi u bazi u odnosu na stvarno stanje, što je u okviru realizovanih aktivnosti ispravljeno.\nAplikacija će farmerima uštediti do 600 KM\nIstovremeno je testirana mobilna aplikacija, u pripremi da se ista stavi na raspolaganje široj javnosti. Proizvođači mlijeka i veterinari iz Sanskog Mosta upoznati su sa novim informacionim sistemom i mobilnom aplikacijom koju je razvila Agencija. Neke procjene sa terena govore da bi korištenjem ove aplikacije farmer sa 30 krava godišnje mogao uštediti do 600 KM.\n"Ovo je odlično rješenje, kako za vladu tako i za privatni sektor. Postoje problemi da se utvrdi broj životinja u BiH, ali se ovo očito može riješiti za kratko vrijeme, koristeći ovu aplikaciju", istakao je Husein Selimović, predsjednik udruženja SLUP Sanski Most.\nFikret Seferović, lokalni proizvođač sa 22 krave na farmi i 27 u bazi podataka dodao je: "Prije par godina u našim štalama smo imali krave bez ikakve identifikacije. Situacija je sada bolja, ali ne idealna, a ova vrsta evidencije omogućiti će farmerima da bolje nadgledaju rad farme, te će poboljšati i rad sa veterinarskim službama."\nFunkcionalan sistem obilježavanja životinja će omogućiti sljedivost proizvoda i doprinijeti sistemu sigurnosti hrane. U isto vrijeme, takav sistem će omogućiti vlastima da brže reaguju u slučaju kriznih situacija kao što je pojava bolesti, ili u realizaciji preventivnih programa vakcinacije.\nunesimo malo kolora u svoje živote! #agroplayboy #...\nHrizantema - ožiljene sadnice za profesionalne pro...\nMarko Gojković, prije 3 tjedna


Siniša Mihajlović novi trener Bolonje!\nItalijanski prvoligaš Bolonja zvanično je potvrdio da je za novog trenera ekipe postavljen Siniša Mihajlović koji će na klupi zameniti otpuštenog Danijelea Arigonija.\nArigoni je otpušten dan posle debakla u 10. kolu Serije A gde je njegov tim pretpreo poraz od 5:1 i dospeo na pretposlednje mesto na tabeli. Učinak od tek dve pobede i čak osam poraza naterao je predsednicu kluba Frančesku Menarini da već u nedelju uveče donese odluku i danas zvanično uruči otkaz nekadašnjem treneru Palerma, Kaljarija i Livorna. Bolonja je zvaničnim saopštenjem potvrdila da je u klubu došlo do smene na klupi, a da će novi trener biti predstavljen medijima u utorak.\n"Fudbalski klub Bolonja želi da obavesti javnost da je raskinuo saradnju sa trenerom Danijeleom Arigonijem. Želimo da mu se zahvalimo na rezultatima u proteklom peridou, a trenerske dužnosti u klubu ostavićemo Siniši Mihajloviću koji će biti predstavljen u utorak ujutro".\nMihajlović je trenersko iskustvo stekao u Interu gde je kao pomoćnik Roberta Manćinija osvojio dve šampionske titule. Zajedno sa svojim nekadašnjim saigračem iz Lacija letos je dobio otkaz kada je u Inter stigao Žoze Murinjo, a angažman na klupi Bolonje biće mu prvi samostalni posao na mestu trenera .\nPopularni Miha stigao je u Italiju 1992. godine gde je nastupajući za Romu, Sampodriju, Lacio i Inter odigrao preko 300 utakmica u Seriji A.\nNa "čizmi" je ostao upamćen kao najbolji izvođač slobodnih udaraca svih vremena, a teško da će se u Seriji A u skorije vreme pojaviti fudbaler koji će moći da sruši rekord od 27 golova posle prekida.


Evropska banka pokriva 90 odsto troškova usluga i istraživanja za MSP - Bolja Zemlja\nU toku jučerašnjeg dana, u Privrednoj komori Srbije je održan skup pod nazivom ,, Šema zelenih inovacionih vaučera u Srbiji”. Na održanom skupu Evropska banka za obnovu i razvoj (EBRD) je izdala saopštenje da zainteresovana mala i srednja preduzeća (MSP) mogu da se prijave za dobijanje vaučera vrednih do 20.000 evra, bez PDV-a – za pokrivanje 90 odsto troškova usluga istraživanja i razvoja.\nPo pravilu, jedno preduzeće može da se prijavi za samo jedan inovacioni vaučer. Prijavni formular za dobijanje vaučera neophodno je poslati na imejl adresu – inovacionivauceri@ebrd.rs.\nPredsednik EBRD-a u Srbiji, Danijel Berg je izjavio za RTS da mala i velika preduzeća, javna i privatna, pronalaze načine za inovacije, u cilju povećanja rasta, kao i da se nada da će ovom šemom pružiti pomoć malim firmama, ali i univerzitetima, drugim institucijama. Takođe, Berg je istakao da EBRD priprema i novu investicionu strategiju za Srbiju, u čijem fokusu će biti “zelena privreda”.\nPrethodni tekstArilje – uskoro javni poziv za ljude sa smanjenim radnim sposobnostima u poljoprivredi!\nSledeći tekstProkuplje: Vlada Japana ponovo pomaže


TIM ZA ZAŠTITU I SPAŠAVANJE: U Budvi zbog epidemiološke situacije donijet set mjera – Portal Luca\nTIM ZA ZAŠTITU I SPAŠAVANJE: U Budvi zbog epidemiološke situacije donijet set mjera\n„Obezbjediti konstantno prisustvo pripadnika Komunalne policije i komunalne inspekcije uz asisteniciju pripadnika CB Budva ispred COVID ambulante JZU Dom zdravlja Budva u cilju sprečavanja gužvi i poštovanja propisanih epidemioloških mjera“\nTim za zaštitu i spašavanje Opštine Budva zbog epidemiološke situacije u gradu donio je set mjera.\nU Budvi su trenutno aktivna 1.064 slučaja koronavirusa.\n„Pozivaju se inspekcijski organi, kako na državnom tako i na lokalnom nivou, da pojačano, dosljedno i u kontinuitetu nadziru sprovođenje važećih epidemioloških mjera i da o rezultatima kontrola redovno izveštavaju Opštinski Tim za zaštitu i spašavanje. Organi zaduženi za kontrolu propisanih mjera treba u potpunosti organizovano da pristupe sprovođenju istih, u cilju daljeg suzbijanja i spriječavanja prenošenja novog soja koronavirusa na području Opštine Budva. Obezbjediti konstantno prisustvo pripadnika Komunalne policije i komunalne inspekcije uz asisteniciju pripadnika CB Budva ispred COVID ambulante JZU Dom zdravlja Budva u cilju sprečavanja gužvi i poštovanja propisanih epidemioloških mjera“, neke su od mjera.\nTakođe, navode, potrebno je raditi na zajedničkom suzbijanju i sprečavanju širenja novog soja koronavirusa, zajedničkim timskim radom i nadzorom, a svi subjekti zaštite i spašavanja na lokalnom nivou da preduzmu maksimalne mjere iz svoje nadležnosti.\n„Radno vrijeme nadzora i mjere, prilagoditi u potpunosti potrebama suzbijanja pojave novog soja koronavirusa. Pozivaju se građani Budve da u cilju prevencije i zaštite u novonastaloj situaciji obavezno pristupe pojačanom čišćenju i održavanju ulaza, liftova i zajedničkih prostorija. Pozivaju se građani Budve, a u cilju izbjegavanja većih gužvi u zatvorenim prostorima da se u narednom periodu uzdržavaju od dolaska u prostorije lokalne samouprave i javnih ustanova, osim u hitnim sličajevima i zahtjevima koji ne trpe odlaganje. Daje se preporuka građanima da u što većoj mjeri pristupe elektronskom podnošenju zahtjeva i informisanju o predmetima koji su u toku telefonskim putem“.\nApeluje se i na izbjegavanje gužve i okupljanja na ograničenom prostoru, te da je potrebno primjenjivati rigorozne mjere higijene i u svemu doprinjeti borbi protiv daljnjeg širenja, suzbijanja i sprečavanja prenošenja novog soja koronavirusa.\n„Pozivaju se poslodavci da, u situacijama kada uoče povećan broj zaposlenih koji su inficirani novim sojem koronavirusa, kontaktiraju epidemiološku službu JU Dom zdravlja Budva u Budvi, radi praćenja situacije i preduzimanja dodatnih mjera, uz preporuku da, u tom slučaju povećaju stepen odgovornosti i discipline u poštovanju epidemiološkuh mjera među zaposlenima. Zadužuje se Služba zaštite i spašavanja Opštine Budva i DOO Komunalno Budva da vrše kontinuiranu dezinfekciju svih objekata javnih ustanova na teritoriji opštine kao i javnih površina, stambenih ulaza, ulica, parkinga i drugih površina u cilju suzbijanja širenja novog soja koronavirusa u cilju zaštite zdravlja građana“, navode iz Tima za zaštitu i spašavanje Opštine Budva


Preduzeće „Park“ započelo novogodišnje dekorisanje većih sarajevskih ulica – KJKP Park Sarajevo\nEkipe preduzeća „Park“ montažom svjetlosnih dekorativnih elemenata na sajle koje se nalaze između zgrada u dijelu ulice Maršala Tita od spomenika “Vječna vatra” do trga ispred BBI centra započele su ukrašavanje i kićenje gradskih ulica i trgova povodom nastupajućih novogodišnjih i vjerskih praznika. Postavljanje dekorativnih elemenata u centralnom dijelu grada, koji će nakon montaže biti priključeni i na elektro mrežu, radnici “Park”-a vrše pomoću auto-korpi, jer se sajle nalaze na visini od preko 10 metara. Nakon postavljanja dekorativnih elemenata u ulici Maršala Tita, prigodnim dekorativnim elementima bit će ukrašen i dio ulice Ferhadija, kao i pješačka zona pored Velikog i Malog parka.\nNakon toga svjetlosne dekorativne elemente radnici “Park”- a narednih dana postavit će i na stubove javne rasvjete na svim većim raskrsnicama u ulicama Maršala Tita od Marijin dvora, zatima Zmaja od Bosne, u Bulevaru Meše Selimovića, te Džemala Bijedića, odnosno sve do Stupa i nazad uz saobraćajnicu, u oba pravca. Na istim lokacijama i na desetine krošnji većih stabala bit će okićene svjetlosnim dekorativnim zavjesama. Prilikom montaže, novogodišnji ulični dekor bit će priključen i na elektro mrežu javne rasvjete, a plan je da radovi na terenu budu završeni do polovine naredne sedmice. Već oko 20. decembra kompletan praznični dekor će, svaki dan, tokom noćnih sati, odnosno prilikom uključenja javne rasvjete biti pušten u funkciju i svijetlit će sve do isključenja u jutarnjim satima. Praznični dekor većih sarajevskih ulica u funkciji će biti svaku noć od 20. decembra, pa sve do 15. januara 2019. godine. U drugoj polovini januara dekorativni elementi bit će isključeni, demontirani i uklonjeni.\nInače, dekoracija sarajevskih ulica povodom novogodišnjih praznika neće se u bitnoj mjeri razlikovati u odnosu na prethodne godine, jer ni ove godine nisu obezbijeđena finansijska sredstva za kupovinu novog dekorativnog „ruha“ ulica glavnog grada naše zemlje. Naime samo Budžetom Kantona Sarajevo finansiraju se ove aktivnosti i to na način da se na godišnjem nivou izdvaja novac za sve aktivnosti koje ekipa “Park”-a realizira tokom cijele godine. To podrazumijeva postavljanje, održavanje i uklanjanje zastava na stubove javne rasvjete tokom međunarodnih, državnih, kantonalnih praznika, ukrašavanje ulica povodom vjerskih, kao i novogodišnjih praznika. To podrazumijeva i rad na terenu, održavanje i popravak dekorativnih elemenata, angažman potrebne mehanizacije, odnosno auto-korpi, skladištenje i slično. Za ove aktivnosti tokom godine iz Budžeta KS preduzeću “Park” na mjesečnom nivou uplaćuju sredstva u iznosu od 6.600 KM.\nPreduzeće “Park” i ove godine u svom vrtnom centru „Flora“ u Nedžarićima, u ponudi ima i stabla novogodišnjih jelki različitih dimenzija i što je najvažnije ekološki prihvatljivih, odnosno kontejniranih stabala. To znači da stabla nisu posječena, da imaju korijenov sistem i da se nakon upotrebe povodom božićnih i novogodišnjih praznika mogu zasaditi u bašte, vrtove ili zelene površine.


Opšti uslovi – Advokatska kancelarija Scepanovic\nOPŠTI USLOVI PRUŽANJA PRAVNIH USLUGA ADVOKATSKE KANCELARIJE SLAVENA ŠĆEPANOVIĆA\nAdvokatska kancelarija Slaven Šćepanović pruža pravne usluge klijentima u skladu sa Zakonom o advokaturi Crne Gore, bez davanja bilo kakvih garancija i obećanja u pogledu ishoda sudskih, upravnih i drugih postupaka koji su predmet pružanja pravnih i savjetodavnih usluga.\nAKSŠ – Advokatska kancelarija Slaven Šćepanović, Trg sunca br.2, zgrada “Montenegro Express” 2.sprat/10, 85310 Budva, Crna Gora;\nUgovor – Ugovor o pružanju pravnih usluga zaključen u pisanoj formi;\nKlijent – Fizičko ili pravno lice kojem Advokatska kancelarija Šćepanović pruža advokatske usluge;\nSaradnik – lice zaposleno u Advokatskoj kancelariji Šćepanović;\nAdvokat – lice zaposleno na radnom mjestu advokata u Advokatskoj kancelariji Šćepanović;\nAdvokatska tarifa – Advokatska tarifa Advokatske komore Crne Gore koja je objavljena u Službenom listu Republike Crne Gore i Službenom listu Crne Gore i koja je u primjeni u Crnoj Gori u vrijeme pružanja advokatskih usluga.\nAngažovanje AKSŠ, podrazumijeva ovlašćenje da AKSŠ preduzme sve pravne radnje koje mogu biti potrebne u cilju zaštite interesa klijenta u vezi sa određenim predmetom ili projektom (osim ako klijent izda drugačija uputstva koja moraju biti u pismenom ili elektronskom obilku). Obim poslova, za svaki posao za koji klient angažuje AKSŠ će biti definisan u Ugovoru i kasnije se može detaljnije definisati u pisanoj komunikaciji, u skladu sa Ugovorom. U slučaju da klijent ne dostavi potpisan primjerak ugovora u AKSŠ, smatraće se da je klijent prihvatio ove Opšte uslove, ukoliko klijent pošalje u pisanoj ili elektronskoj formi bilo kakve instrukcije za rad na tom predmetu.\nOsim u slučaju drugačijeg pismenog dogovora, nagrade za rad AKSŠ se određuju na jedan od sljedećih načina:\nNagrade prema satnici se zasnivaju na količini utrošenog vremena u radu na predmetu klijenta, pomnoženog satnicom lica uključenih u rad. Vrijeme provedeno na predmetu klijenta uključuje sastanke sa klijentom, razmatranje dokumenata, pripremu i rad na dokumentima, pisanu komunikaciju u vezi predmeta, obavljanje telefonskih razgovora itd.\nSatnice se obračunavaju u Eurima, ukoliko nije drugačije ugovoreno. Iznos satnice se određuje Ugovorom.\nUkoliko uputstva klijenta nalažu prekovremeni rad advokatske kancelarije (u slučajevima kad rad noću i vikendom nije uslovljen objektivnim okolnostima) AKSŠ zadržava pravo da poveća visinu satnice do 100%.\nAKSŠ se obavezuje da najmanje jednom mjesečno obavještava klijenta o iznosu utrošenih sati u radu na predmetu klijenta. Ukoliko rad na predmetu traje duži vremenski period, AKSŠ će ispostavljati račune na mjesečnoj osnovi. Ukoliko AKSŠ iz bilo kog razloga prestane da zastupa klijenta, ispostaviće račun klijentu za sav rad obavljen do datuma prestanka zastupanja.\nPrema visini nagrade utvrđenoj Advokatskom tarifom\nVisina nagrade za rad advokata AKSŠ određuje se Advokatskom tarifom za Crnu Goru koja je objavljena u Službenom listu Republike Crne Gore i Službenom listu Crne Gore i koja je na snazi u vrijeme podnošenja fakture klijentu.\nAKSŠ može sa klijentom u pisanoj formi dogovoriti nagradu za rad na određenom predmetu u srazmjeri (procentu) sa uspjehom u postupku, odnosno sa uspjehom u pravnim radnjama koje će AKSŠ za potrebe klijenta preduzeti.\nDetalje o fiksnoj naknadi će klijent i AKSŠ regulisati ugovorom u pisanoj formi.\nU slučaju kontinuiranog pružanja pravne pomoći, savjetodavnih usluga, zastupanja klijenata, Ugovorom AKSŠ i klijent mogu ugovoriti iznos paušalne nagrade, koji će klijent plaćati na mjesečnom nivou na osnovu ispostavljenog računa. Obim poslova koji će AKSŠ obavljati u skladu sa paušalnom nagradom će biti definisan Ugovorom.\nU slučaju da je Ugovorom između AKSŠ i klijenta ugovorena paušalna nagrada, a predmet nije okončan, odnosno AKSŠ prestane da zastupa klijenta u tom predmetu, odnosno projektu, AKSŠ će, osim ako je drugačije ugovoreno, naplatiti izvršeni posao (koji može biti procjenjen na osnovu evidentiranih naplativih sati ili proporcionalno) i sve eventualne troškove koje je AKSŠ imala u vezi sa radom za klijenta do datuma završetka rada.\nProcjene ili obračuni koje AKSŠ dostavlja, i nagrade i naknade troškova koje AKSŠ naplaćuje ne uključuju PDV (po stopi koja se primenjuje s vremena na vrijeme) koji će se naplaćivati za nagrade AKSŠ i one troškove na koje se obračunava PDV.\nU zavisnosti od mogućnosti i kapaciteta, AKSŠ može pomoći u pružanju usluge internog prevođenja sa engleskog i na engleski jezik. U slučaju neophodnosti da se prevod izvrši od strane ovlaštenih sudskih tumača, AKSŠ može pomoći klijentima u organizaciji i angažovanju takvog prevođenja, ali AKSŠ ne odgovara za kvalitet takvih prevoda.\nOvlašćujući AKSŠ da nastupa u ime klijenta i da štiti njegove interese, klijent ovlašćuje AKSŠ da snosi troškove i izdatke koje smatraju neophodnim u cilju izvršenja posla, a koje troškove je klijent dužan nadoknaditi AKSŠ prilikom naplate advokatskih usluga, a u određenim situacijama AKSŠ može tražiti da klijent troškove plati unaprijed.\nTroškovi uključuju, između ostalog, sudske takse, administrativne takse, plaćanje kurirske službe, naknade za eksperte koje AKSŠ angažuje uz odobrenje klijenta, naknade za pretraživanje i registraciju, itd. Ova lista troškova nije konačna. Troškovi se naplaćuju u skladu sa Advokatskom tarifom.\nRačuni se ispostavljaju kijentima mjesečno ili u drugim intervalima, kako je regulisano Ugovorom.\nRačuni sadrže specifikaciju i opis obavljenog posla. Iznos na računu se izražava u Eurima.\nU zavisnosti od zaključenog ugovora, uz račun se dostavlja detaljan pregled utrošenih radnih sati, uključujući konkretan datum, opis izvršenih radnji, imena lica koja su bila angažovana.\nFakture dospjevaju na naplatu u roku od 15 dana od dana izdavanja fakture, ukoliko nije drugačije regulisano Ugovorom. Ukoliko se uplata po ispostavljenoj fakturi ne izvrši u roku od 15 dana od dana izdavanja fakture, AKSŠ zadržava pravo na obračunavanje zakonske zatezne kamate od datuma dospjelosti do isplate.\nU roku od 15 kalendarskih dana od datuma izdavanja fakture (ili profakture) klijent će imati mogućnost da u pisanoj formi dostavi AKSŠ komentare ili primjedbe na primljenu fakturu. Nakon isteka perioda od 15 dana nakon dostavljanja fakture ili profakture, smatraće se da je klijent prihvatio da plati cjelokupan iznos (u slučaju profakture, nakon isteka perioda od 15 dana AKSŠ može odlučiti da izda fakturu koja će zamijeniti profakturu, i smatraće se da je klijent prihvatio da plati cjelokupan iznos fakture u momentu izdavanja).\nUkoliko klijent kasni u plaćanju obaveza po ispostavljenim fakturama, AKSŠ zadržava pravo da obustavi ili prekine rad, da zadrži dokumente koji pripadaju klijentu ili koja su dostavljena AKSŠ u cilju izvršenja instrukcija klijenta. AKSŠ ima pravo na prekid ili obustavu rada na bilo kom predmetu klijenta koji kasni sa plaćanjem obaveza po osnovu ispostavljenih faktura, bez obzira o kojem predmetu klijenta se radi, i trajaće do momenta izmirenja svih dugova klijenta prema AKSŠ.\nNa sve usluge prilikom fakturisanja AKSŠ će obračunati PDV po stopi utvrđenoj Zakonom o porezu na dodatu vrijednost, ukoliko je to primjenjivo.\nUkoliko, nakon izdavanja fakture, klijent zatraži izdavanje fakture drugom licu, AKSŠ može takav zahtjev odbiti, ako bi to za AKSŠ prouzrokovalo teškoće u knjigovodstvenom smislu.\nSudski i drugi sporovi\nBez obzira na ishod spora, klijent će uvijek biti odgovoran za plaćanje faktura AKSŠ, što može uključivati i troškove procjene od strane suda. Prilikom zaključenja spora, sud vrši procjenu troškova koje je strana koja je dobila spor imala u tom postupku, pri čemu strana koja je izgubila spor najčešće mora da plati cjelokupan iznos ili dio tih troškova. Ako druga strana ima besplatnu pravnu pomoć, klijent možda neće moći da povrati ništa od svojih troškova, čak i ako dobije spor. Čak i ako klijentu strana koja izgubi spor ne nadoknadi celokupni iznos troškova spora, ili bilo koji njihov dio, ili ako iz bilo kog razloga ta strana ne postupi u skladu sa nalogom da obešteti klijenta, klijent će imati obavezu da nadoknadi pun iznos troškova AKSŠ. U slučaju da klijent izgubi spor, sud može klijentu naložiti da nadoknadi sudske troškove strani koja je spor dobila. Taj iznos se plaća uz troškove i izdatke AKSŠ.\nU slučaju postojanja opravdanog razloga, AKSŠ ima pravo da prekine pružanje usluga, uz obavještenje poslato klijentu 30 dana unaprijed. Advokat može da odbije ili prekine pružanje pravne pomoći i otkaže zastupanje u slučajevima propisanim zakonom, Statutom Advokatske komore Crne Gore i Kodeksom profesionalne etike advokata.\nPovjerljivost i sukob interesa\nSve informacije u vezi sa poslovanjem klijenta i događajima u vezi sa tim će se smatrati povjerljivim i kao takve se čuvati u svakom momentu, osim ako klijent da saglasnost za objavljivanje informacija ili ako postoji obaveza AKSŠ po zakonu da ih objavi/objelodani (na primjer, u slučajevima kada se radi o prevari, pranju novca ili drugom krivičnom djelu).\nU slučaju sukoba interesa, AKSŠ će zajedno sa klijentom odlučiti o daljem postupku. U cilju zaštite interesa klijenta, AKSŠ će po potrebi odustati od zastupanja klijenta, u kojem slučaju uz saglasnost klijenta pomoći mu u pronalaženju drugog advokata koji će zastupati klijenta.\nPrihvatanjem ovih AKSŠ Opštih uslova klijent daje saglasnost da njegov naziv kao klijenta, kao i njegov trgovački znak AKSŠ može koristiti za potrebe davanja informacija o svojim profesionalnim referencama, što ni u kom slučaju neće uključivati odavanje bilo kakvih povjerljivih informacija trećim licima.\nNakon isplate svih dospjelih faktura, AKSŠ će klijentu predati i vratiti sva dokumenta iz predmeta, koja je klijent dostavio ili AKSŠ pribavio prilikom rada na predmetu. Radna dokumenta AKSŠ, sva pisana komunikacija između AKSŠ i klijenta, kao i drugi dokumenti koje je pripremio AKSŠ ostaju vlasništvo AKSŠ. Nakon prestanka aktivnog rada na predmetu, dokumenta će biti arhivirana. Pretpostavka je da AKSŠ ima ovlašćenje klijenta da uništi dokumentaciju nakon proteka perioda od 5 godina od sačinjavanja ili pribavljanja takvog dokumenta.\nPrigovori i tumačenja\nUkoliko nakon čitanja ovih uslova klijent ima bilo kakve nedoumice vezane za pitanja na koja se odnose, ili ukoliko klijent nije zadovoljan bilo kojim aspektom usluga koje pruža AKSŠ, klijent treba da u što kraćem roku se obrati Saradniku ili Advokatu, radi tumačenja i rješavanja problema.\nAKSŠ je imalac autorskih i drugih prava u vezi sa svim dokumentima koje dostavi klijentu. Klijent ima neekskluzivno pravo korišćenja tih dokumenata u svrhu u koju su sačinjeni, ali ne i za druge potrebe bez prethodne pisane saglasnosti AKSŠ.\n12 Sprječavanje pranja novca\nI AKSŠ i klijent su dužni da poštuju propise kojima se uređuje sprječavanje pranja novca. Ti zakoni nameću dodatne obaveze koje mogu ograničiti ili imati uticaja na mogućnost AKSŠ da zastupa klijenta ili da nastavi da zastupa klijenta ukoliko AKSŠ posumnja da je došlo do pranja novca, ili da bilo koja strana ima takve namjere. Efekti ovih odredaba su široki i primjenjuju se na prihode ostvarene krivičnim djelom, bez obzira na njihov iznos. AKSŠ ima zakonsku obavezu da vodi evidenciju o transakcijama koje prelaze iznos propisan zakonom (tj. evidenciju o klijentima na koje se odnosi propisana lista indikatora), kao i da obavještava relevantne organe nadležne za sprječavanje pranja novca u skladu sa zakonskim obavezama. U cilju postupanja u skladu sa lokalnim zakonima i propisima o sprječavanju pranja novca, AKSŠ može od klijenta zatražiti da pruži informacije vezane za status klijenta i za status lica povezanih sa klijentom. U slučaju da klijent kasni u davanju tih informacija ili odbije da ih dostavi, AKSŠ može obustaviti rad ili u potpunosti prekinuti rad za klijenta.\n13 Ograničenje odgovornosti\nIzuzev ako je drugačije ugovoreno, AKSŠ ograničava svoju građanskopravnu odgovornost prema klijentu u pogledu bilo kakvih potraživanja vezanih za povredu ugovora na maksimalan iznos pokrića obezbjeđen osiguranjem od profesionalne odgovornosti koji je primjenjiv u tom momentu. Ovaj iznos uključuje svu eventualnu štetu, troškove i kamate koje se odrede protiv AKSŠ.\nNekorišćenje jednog ili više prava sadržanih u ovim Opštim Uslovima u bilo kom momentu ili u bilo kom periodu ni pod kojim uslovima neće se tumačiti kao odricanje od takvih prava.\n15 Zabrana ustupanja proizvoda rada AKSŠ trećim licima\nKlijent je saglasan da nema pravo da trećim licima učini dostupnim bilo koji proizvod rada AKSŠ bez prethodne pisane saglasnosti AKSŠ. AKSŠ ne preuzima bilo kakvu odgovornost prema trećim licima u vezi sa bilo kojim aspektom proizvoda rada AKSŠ koji im se učini dostupnim.\nEventualna ništavost ili neizvršivost bilo koje odredbe ovih Opštih uslova neće uticati na ostale odredbe koje će ostati obavezujuće za ugovorne strane.\n17 Izmjene i dopune\nAKSŠ ima pravo da Opšte uslove AKSŠ izmijeni/dopuni po potrebi, uz prethodno pisano obavještenje koje će poslati klijentu elektronskim putem, a u svakom slučaju objaviti na svojoj internetskoj stranici, kako bi takvim izmjenama/dopunama reflektovali trenutnu praksu AKSŠ kao i eventualne izmjene profesionalnih i drugih zakonskih uslova koje je AKSŠ dužna da ispunjava.\nU Budvi, 01.02.2017. godine Advokat Slaven Šćepanović\nZgrada “Montenegro Express”, 2.sprat/10\nADVOKATSKA TARIFA 2015